title: Kuubanalmikki

text: Laji löydettiin 1861, ja sen jälkeen on saatu kiinni vain 36 yksilöä. Vuonna 1970 lajin luultiin kuolleen sukupuuttoon, mutta vuosina 1999 ja 2003 on jälleen nähty yksi almikki. Lajia nähdään harvoin, koska se saalistaa öisin ja elää lähinnä maan alla.


title: Kuubanalmikki

text: Almikin uhanalaisuutta lisäävät sen pienet poikueet. Almikit saavat yhdestä kolmeen pentua kerrallaan, ja vain yhden poikueen vuodessa. Ihmisen mukanaan tuomat pedot ovat myös harventaneet almikin kantaa.


title: Kuubanalmikki

text: Almikkien heimon toinen laji on haitinalmikki ("Solenodon paradoxus")


title: Terno Zitron

text: Terno Armas Rainer Zitron on suomalainen näyttelijä. Hän näytteli Atte Tenolaa suomalaisessa televisiosarjassa "Salatut elämät". Hän on näyttelyt myös televisiosarjoissa "Paholaisen tytär" ja "Tummien vesien tulkki". Zitron on näytellyt sivuosia elokuvissa "Joensuun Elli" (2004) ja "Dirlandaa" (1999).


title: Al-Minyan kuvernoraatti

text: Al Minya on yksi Egyptin hallintoalueista Niilin varrella. Sen pinta-ala on 32 279 neliökilometriä, ja vuonna 2010 asukasluku oli noin 4,48 miljoonaa. Se on saanut nimensä alueen merkittävimmästä kaupungista, jossa oli muinoin koptilainen luostari. Nykyisinkin alueella asuu paljon kristittyjä ja sijaitsee useita luostareita. Pääkaupunki Al Minya on 245 km Kairosta etelään.


title: Al-Minyan kuvernoraatti

text: Al Minya on merkittävää maanviljelys- ja teollisuusaluetta. Siellä kasvatetaan sokeriruokoa, puuvillaa, papuja, soijaa, valkosipulia, sipulia, tomaatteja, perunoita, vesimelonia ja rypäleitä sekä muita hedelmiä ja vihanneksia. Teollisuuden haaroja ovat ruoanvalmistusteollisuus (varsinkin sokeri ja kuivattu sipuli), tekstiiliteollisuus (puuvillan jalostus) sekä rakennustarviketeollisuus: sementti, kalkkilouhokset ja tiilten teko.


title: Zakspeed

text: Zakspeed oli saksalainen Formula 1-talli, joka osallistui F1-sarjaan vuosina –. Ennen ja jälkeen F1-sarjassa esiintymisen Zakspeed on tunnettu myös vakioautosarjoista. Westin sponsoroima talli käytti autoissaan omaa turbomoottoriaan, viimeisellä kaudella Yamahan V8 moottoria. Tallin ainoat pisteet toi Martin Brundle San Marinon GP:stä .


title: Zakspeed

text: Pedro Lamy voitti V8Star-sarjan mestaruuden vuonna 2003 Zakspeedilla. Talli voitti tallien mestaruuden sarjassa vuosina 2002–03. Vuonna 2008 Zakspeed osallistui Superleague Formula -sarjaan, jossa se ajatti Beijing Guoanin ja Borussia Dortmundin autoja. Beijing Guoan voitti sarjan mestaruuden Dortmundin saavuttaessa vain yhden voiton. Kaudella 2009 Zakspeed vastasi Sporting CP:n ja RSC Anderlechtin autoista.


title: Joaquín

text: Joaquín tai Joaquin on espanjalainen miehen etunimi, heprealaisperäisen Joachim-nimen espanjalainen muoto.


title: Krasnogvardeiskin piiri (Pietari)

text: Krasnogvardeiskin piiri () on yksi Pietarin kaupungin 18:sta hallintopiiristä. Piirissä asuu noin 323 000 pietarilaista (2010).


title: Krasnogvardeiskin piiri (Pietari)

text: Krasnogvardeiskin piiri jakautuu viiteen kunnallishallintoalueeseen:


title: Thomas Christiansen

text: Thomas Christiansen Tarín (s. 11. maaliskuuta 1973 Hadsund, Tanska) on espanjalais-tanskalainen jalkapallovalmentaja ja entinen hyökkääjä.


title: Thomas Christiansen

text: Christiansen aloitti jalkapallon synnyinmaassaan Tanskassa, jossa hän pelasi Avedøre IF:n, Brøndby IF:n, Hvidovre IF:n ja B93:n juniorijoukkueissa. Vuonna 1991 hän siirtyi espanjalaiseen suurseuraan FC Barcelonaan. Vuodet katalonialaisseurassa kuluivat lähinnä kakkosjoukkueessa, ja vuosina 1993–1995 hän kävi lainalla kolmessa muussa espanjalaisseurassa, Sporting Gijónissa, Osasunassa ja Racing Santanderissa. Hänen "Barca"-saldokseen jäi 39 ottelua kakkosjoukkueessa. Vuonna 1996 Christiansen siirtyi Real Oviedoon, jonka jälkeen hän edusti Espanjassa vielä kahta seuraa, Villarrealia ja Terrassaa. Vuonna 2000 hän muutti Kreikkaan, Panionioksen riveihin. Siellä hän vietti vain vajaan kauden, kunnes palasi kotimaahansa Herfølge BK:n pikkuseuraan. Seuraavana vuonna Christiansen palasi taas korkeammalle tasolle siirtymällä Saksaan, VfL Bochumiin. Hän ehti pelata Bochumissa lähes 80 sarjaottelua ja voittaa kerran Saksan Bundesliigan maalikuninkuuden ennen siirtoa Hannoveriin vuonna 2003. Christiansen lopetti pitkän pelaajauransa Hannoverissa vuonna 2006.


title: Thomas Christiansen

text: Maajoukkuedebyyttinsä 180 senttimetriä pitkä Christiansen teki FC Barcelonassa kirjoilla ollessaan. Maajoukkue oli tanskalaisista sukujuurista huolimatta Espanja. Hän pelasi Espanjan paidassa kaksi ottelua ja teki niissä yhden maalin.


title: Thomas Christiansen

text: Christiansen aloitti valmennusuransa vuonna 2013 Luis Millan apuvalmentajana Al Jazira Clubissa. Kesällä 2014 hän teki päävalmentajadebyyttinsä kyproslaisessa AEK Larnakassa. Christiansenin johdolla AEK sijoittui Kyproksen liigassa toiseksi kahdesti perättäin, mitkä olivat seuran parhaat saavautukset. Kauden 2015/16 jälkeen Christiansen siirtyi APOELin päävalmentajaksi.


title: Thomas Christiansen

text: APEOLissa Christiansen teki hyvää tulosta ja luotsasi seuran ensimmäisät kertaa Eurooppa-liigassa 16 parhaan joukkoon pudottamalla Athletic Bilbaon jatkosta. Kyproksen liigassa APOEL hävisi vain kaksi ottelua ja voitti Christiansenin alaisuudessa mestaruuden. Tuplamestaruus kariutui cupin finaalitappioon Apollon Limassolille.


title: Thomas Christiansen

text: Kesäkuussa 2017 Christiansenista tuli Englannin Mestaruussarjan Leeds Unitedin päävalmentaja. Leedsin kausi lähti Christiansenin alaisuudessa vahvasti liikkeelle seitsemän ottelun tappiottomassa putkessa, joka siivitti seuran sarjan kärkeen. Lokakuussa Leeds ajautui kuitenkin tappiokierteeseen, minkä se sai oikaistua vuodenvaihteessa. Tapaninpäivänä Burton-voiton jälkeen Leeds ajautui voitottomien otteluiden putkeen ja vajosi kärkisijoilta Mestaruussarjassa sijalle 10. Seurajohto erotti Christiansenin tehtävistään helmikuun alussa 2018.


title: Nadežda de Torby

text: Kreivitär Nadežda de Torby (28. maaliskuuta 1896 – 22. tammikuuta 1963) oli Mihail Mihailovitš Romanovin toiseksi vanhin tytär.


title: Nadežda de Torby

text: Hänen isovanhempansa olivat Mihail Nikolajevitš Romanov ja Cecili von Baden. Mihail oli Nikolai I:n poika. Nadeždan äiti oli kirjailija Aleksandr Puškinin lapsenlapsi. De Torbyn isoisänisä oli Pietari Suuren adoptoitu poika afrikkalainen orja Ibrahim Petrovitš Gannibal. Nadežda meni naimisiin George Mountbattenin kanssa Lontoossa 15. marraskuuta vuonna 1916.


title: Nadežda de Torby

text: Avioliitosta syntyi kaksi lasta: Nadežda de Torby kuoli Cannesissa Ranskassa vuonna 1963.


title: Matthew Lewis

text: Matthew David Lewis (s. 27. kesäkuuta 1989 Leeds, Englanti, Iso-Britannia) on brittiläinen näyttelijä, joka on näytellyt muun muassa "Harry Potter" -elokuvissa Neville Longbottomin roolissa.


title: Matthew Lewis

text: Lewis syntyi Horsforthissa, Leedsin kaupungissa, Länsi-Yorkshiressa Englannissa Lynda (o.s. Needham) ja Adrian Lewisin nuorimmaksi lapseksi. Hänellä on kaksi veljeä, Christopher ja Anthony sekä sisar Cyndi. Matthew on innokas rugbyfani, ja kannattaa joukkuetta Leeds Rhinos. Hän aloitti Harry Potter -kirjasarjan lukemisen 9-vuotiaana, ja on nimennyt J. K. Rowlingin lisäksi suosikkikirjailijakseen Darren Shanin.


title: Matthew Lewis

text: Lewis aloitti näyttelemisen jo viisivuotiaana televisio-ohjelmassa "Elämän kaikki kortit". Lisäksi hän on näytellyt pieniä rooleja useissa sarjoissa, kuten esimerkiksi "Emmerdalessa".


title: Matthew Lewis

text: Ennen ensimmäisen Harry Potter -elokuvan kuvauksia Lewis haki Neville Longbottomin roolia, ja onkin näytellyt tätä kaikissa kahdeksassa sarjan osassa. Roolia varten hän käytti tekohampaita, kahta numeroa liian suuria kenkiä ja muovinpaloja korviensa takana saadakseen ne höröttämään entistä enemmän. Elokuvan "Harry Potter ja Feeniksin kilta" kuvauksissa Lewisin tärykalvo repesi Bellatrix Lestrangea näytelleen Helena Bonham Carterin sohaistessa taikasauvan hänen korvaansa.


title: Matthew Lewis

text: Vuonna 2011 hän näytteli Lester Colea Agatha Christien kiertävässä näytelmässä "Verdict".


title: Matthew Lewis

text: Lewis vieraili Helsingissä marraskuussa 2010 yhdessä Luna Lovekivaa esittävän Evanna Lynchin kanssa.


title: Ross Geller

text: Tri. Ross Eustace Geller on David Schwimmerin esittämä kuvitteellinen hahmo yhdysvaltalaisessa komediasarjassa "Frendit" (1994-2004).


title: Ross Geller

text:
Long Islandilla New Yorkissa syntynyt ja kasvanut vanhempiensa suosima Ross on Monica Gellerin isoveli. Hän on siskonsa tavoin erittäin kilpailuhenkinen. Kolmannen tuotantokauden jaksossa "Jalkapallo-ottelu" kerrotaan, että sisarukset osallistuivat lapsina joka vuosi "The Geller Cupiksi" kutsuttuun kisaan.
Perinne kuitenkin päättyi kuudentena vuonna Monican murrettua Rossin nenän. Lapsina Monica ja Ross olivat hyvin väkivaltaisia toisiaan kohtaan. Esimerkiksi viidennen kauden jaksossa "Outoa sisarrakkautta" he kertovat Rachelille painineensa usein pieninä.


title: Ross Geller

text: Ross on siskoineen puoliksi juutalainen ja puoliksi kristitty, mutta he pitävät itseään juutalaisina, kuten jaksossa "Jättiläisvyötiäinen pelastaa pyhät" mainitaan.


title: Ross Geller

text: Ross joutui usein väittelyihin ystävänsä Phoebe Buffayn kanssa, sillä hänen rationaalisuutensa ja Phoeben omat uskomukset esimerkiksi evoluutiosta ja painovoimasta eivät sopieneet yhteen. Jaksossa "Ryöstö" paljastettiin, että kodittomuutensa vuosina hän pahoinpiteli joskus Rossin saadakseen rahaa. Rossin saatua tietää hänen vaimonsa Carolin olevan lesbo, hän harrasti melkein seksiä Phoeben kanssa, mutta heidän ystävänsä keskeyttivät heidät.


title: Ross Geller

text: Ross on joskus sanonut Chandler Bingin olevan hänen paras ystävänsä. Heillä näytetään olevan myös joitain yhteisiä muistoja, kuten collegeaikainen bändi Way/No Way, ja se, kuinka Ross syytti Chandleria, kun hän jäi kiinni marijuanan poltosta.


title: Ross Geller

text: Ross on läheinen myös Joey Tribbianin kanssa ja auttaakin tätä usein valmistautumaan koekuvauksiin. Sarjan loppua kohden Chandlerin mentyä naimisiin, Rossista ja Joeysta tulee yhä lähempiä ystäviä. Rossin sanottua Rachelille Joeyn olevan hänen paras ystävänsä, Rachel vastaa kuvitelleensa, että Chandler oli. Ross sanoo Chandlerin olevan hänen vanhin ystävänsä, muttei jatka keskustelua enää pidemmälle.


title: Ross Geller

text: Erottuaan Carolista Ross adoptoi laittoman Marcel-nimisen kapusiiniapinan. Marcelin sukukypsyys pakottaa Rossin kuitenkin lopulta lahjoittamaan apinan San Diegon eläintarhaan. Myöhemmin Ross selvittää, että Marcelista on tullut "Monkey Shine" -nimisen suositun olutbrändin maskotti, ja että se tulee tähdittämään elokuvaa "Outbreak 2: The Virus Takes Manhattan". Marcelin lempilaulu on ”The Lion Sleeps Tonight”.


title: Ross Geller

text: Myöhemmin sarjassa jaksossa "Itsepuolustuskurssi" Ross sanoo: ”Muistatteko, kun minulla oli apina?... mitä minä oikein ajattelin?.”


title: Ross Geller

text: Rossin on sanottu harrastaneen karatea. Jaksossa "Itsepuolustuskurssi" hän sanoo "unagin" olevan täydellisen tietoisuuden taso. Hän myös pilkkaa itsepuolustuskurssia, jolla Rachel ja Phoebe käyvät, ja demonstroidakseen heidän Unagin puutteensa hän säikytteleekin heitä mielellään. Myöhemmin Rachel ja Phoebe itse säikäyttävät Rossin saaden tämän kiljumaan. Jaksoissa "Näinkin olisi voinut käydä 1/2" ja "2/2" Ross harrastaa karatea yhä.


title: Ross Geller

text: Ensimmäisestä kaudesta neljänteen Ross asuu samassa asunnossa kaukana muista. Viidennellä kaudella hän kuitenkin muuttaa Monican taloa vastapäätä olevaan asuntoon. Muuton aikana hän asui jonkin aikaa Joeyn ja Chandlerin luona.


title: Ross Geller

text: Sarja ei koskaan kerro, kuinka monta makuuhuonetta Rossin uudessa asunnossa on. Kuitenkin kausilla 9-10 Rachel muuttaa hänen luokseen, jotta Ross voisi olla lapsensa kanssa.


title: Ross Geller

text: Suloisen luonteen omaava Ross on usein kömpelö ja hänellä on sosiaalisesti melko surkeat taidot, tosin hänellä on hyvä huumorintaju. Myöhemmillä kausilla Rossin näytetään olevan myös hieman kärttyisä ja hermostuvan helposti. Jaksossa "Rossin eväsleipä" Ross käsketään sapattivapaalle hänen huudettuaan pomolle, joka oli syönyt hänen voileipänsä.


title: Ross Geller

text: Läpi sarjan Ross tapailee monia naisia löytämättä sitä oikeaa. Monica on sanonut, että ennen kuin Carol jätti Rossin, mies ei ollut koskaan mustasukkainen, vaikka kaikki sitä häneltä odottivatkin, kun kaikki miehen tyttöystävät pettivät häntä. Rossin mustasukkaisuus ajaa myös Rachelin pois hänen luotaan.


title: Ross Geller

text: Rossin ystävät kiusaavat häntä usein hänen ärsyttävästä tavastaan korjata ihmisten kielioppia.


title: Ross Geller

text: Rossin kolme avioeroa olivat jatkuva vitsi läpi sarjan, ja toisinaan myös hänen kosimisalttiudellaankin vitsailtiin.


title: Ross Geller

text: Ross erosi ensimmäisen kerran oltuaan naimisissa Carolin kanssa: Carol paljasti olevansa lesbo ja olevansa suhteessa kuntosalilla tapaamansa Susan Bunchin kanssa. Carol ja Ross tulevat kuitenkin usein hyvin toimeen, ja he jakavat lapsensa Benin huoltajuuden. Rossin ja Carolin ollaan sanottu olleen naimisissa vuodesta 1989. Toiselle vaimolleen Emilylle Ross sanoo tapailleensa Carolia neljä vuotta ennen naimisiinmenoa.


title: Ross Geller

text: Vaihtoehtoisessa tarinassa Ross on yhä naimisissa Carolin kanssa, mutta heidän seksielämänsä on olematonta. Tajuamatta vaimonsa lesboutta Ross ehdottaa Carolille kimppakivaa. Myöhemmin, kun Rossin on pakko myöntää Carolin lesbous, Ross päätyy lohduttamaan Rachelia, jonka Barry-miehellä on suhde naapuruston koirankävelyttäjän kanssa.


title: Ross Geller

text: Neljännellä kaudella Ross meneen naimisiin Lontoossa brittiläisen tyttöystävänsä Emily Walthamin (Helen Baxendale) kanssa. Kuitenkin seremoniassa Ross sanoo Emilyn nimen sijaan Rachelin nimen valansa aikana. Tämä johtaa suhteen päättymiseen.


title: Ross Geller

text: Ross yrittää parantaa välinsä Emilyyn, mutta nainen vaatii, että Ross katkaisisi kaikki yhteytensä Racheliin. Kun Ross ei pysty tätä tekemään, he eroavat. Myöhemmin Emily menee uudelleen kihloihin, mutta soittaa Rossille kertoakseen epäilevänsä naimisiinmenoa. Rachel poistaa viestin vahingossa ja suostuttelee Rossin olemaan soittamatta hänelle takaisin.


title: Ross Geller

text: Ross rakastui Rachel Greeniin yhdeksännellä luokalla, ja koko ensimmäisen kauden ajan hän yritti kertoa tunteistaan Rachelille, tuloksetta. Kauden lopulla Chandler käskee Rossin unohtamaan Rachelin jahtaamisen. Ross lähteekin työmatkalle, jonka aikana Rachel saa vihdoin tietää Rossin tunteista.


title: Ross Geller

text: Rachel menee tapaamaan Rossia lentokentälle, mutta mies saapuukin uuden tyttöystävänsä Julien kanssa. Ross saa vihdoin tietää Rachelin tunteista, he suutelevat ja ovat yhdessä vuoden ennen, kuin Rossin mustasukkaisuus Rachelin työkaveri Markista ajaa heidät erilleen. Ross kuvittelee heidän "olevan tauolla" Ross juo itsensä humalaan ja makaa Chloe-nimisen naisen (Angela Featherstone) kanssa. Kun Rachel saa kuulla tästä, hän jättää Rossin. Kohtaus oli niin tunteellinen, että sekä Jennifer Aniston että David Schwimmer itkivät.


title: Ross Geller

text: Rachelilla ja Rossilla on on/off-suhde loppusarjan ajan, ja he menevät humalassa naimisiin Las Vegasissa. Kun he eivät saa avioliiton mitätöintiä, Ross joutuu eroamaan kolmannen kerran. Myöhemmin sarjassa he saavat Emma-vauvan. He kasvattavat tyttöä yhdessä siihen asti, kun Rachel joutuu riidan päätteeksi muuttamaan Joeyn luokse.


title: Ross Geller

text: Kymmenennellä kaudella Rachel menettää työnsä Ralph Laurenilla, mutta saa työtarjouksen Louis Vuittonilta Pariisista.


title: Ross Geller

text: Rachel sanoo Rossille tämän olevan hänen elämänsä tärkein henkilö, ja he harrastavat seksiä. Ross toivoo seuraavana aamuna voivansa palata yhteen Rachelin kanssa, mutta saa tietää, että Rachel näki sen vain parhaana tapana sanoa hyvästi. Ross ryntää lentokentälle kertoakseen Rachelille tunteistaan, muttei löydä häntä. Ross palaa asunnolleen, johon Rachelkin ilmestyy. Pari suutelee ja lupaa toisilleen ”Tämä se on. Ei enää pelleilyä.” Sarjan viimeisessä kohtauksessa he pitävät toisiaan käsistä. Spin-off-sarja "Joeyssa" Joey Tribbiani mainitsee, että kaikki hänen ystävänsä ovat asettuneet, naimisissa ja aloittamassa perheitään viitaten, että Ross ja Rachel ovat menneet uudestaan naimisiin - joko keskenään tai toisten kanssa.


title: Ross Geller

text: Ross opiskeli paleontologiksi ja työskentelee myöhemmin New Yorkin esihistoriallisessa museossa. Eräässä jaksossa Ross väittää luopuneensa urasta koripalloilijana tullakseen paleontologiksi. Ross on myös väittänyt keksineensä fraasin "Got Milk?". Hän väittää myös keksineensä alun perin idean Jurassic Parkiin. High schoolissa hän sai SAT-tasokokeista 1 250 pistettä.


title: Ross Geller

text: Myöhemmin Ross työskentelee New Yorkin yliopistossa professorina ja aiheuttaa kitkaa kollegoidensa ja itsensä välille tapailemalla Elizabeth-nimistä opiskelijaa.


title: Ross Geller

text: Kaksi jaksoa sanovat Rossin syntymäpäivän olevan 18. lokakuuta: se sanotaan jaksoissa "Emma itkee" ja "Viisi pihviä ja munakoiso". Kuitenkin jaksossa "Vieraana George Stephanopoulus" Joey ja Chandler ostavat liput New York Rangersin peliin juhliakseen Rossin syntymäpäivää 20. lokakuuta. Ross sanoo hänen syntymäpäivänsä olleen seitsemän kuukautta sitten. Syntymäpäiväkeskustelussa jaksossa "Uusi tyttöystävä" Ross sanoo syntymäpäivänsä olevan joulukuussa.


title: Ross Geller

text: Myöskään hänen syntymävuottaan ei ole kerrottu tarkasti. Jaksossa "Mistä kaikki alkoi", joka esitettiin syyskuussa 1994, Ross sanoo syntymävuotensa olevan 1967 tai 1968 sanoessaan ”Olen vain 26 ja olen eronnut.” Ross ja Chandler valmistuivat collegesta vuonna 1991. Kuitenkin kaudella seitsemän Ross mainitsee hypänneensä neljännen luokan yli.


title: Ross Geller

text: Kahdeksannen kauden jaksossa "Videonauha" Ross kertoo fiktiivisestä tapahtumasta vuonna 1983 ja sanoo myös ”Olin kolmetoista?” sanoen syntyneensä joko vuonna 1969 tai 1970. Kausilla 3, 4 ja 5 hän sanoo olevansa 29-vuotias. Kun humalainen mies kutsuu Monicaa Rossin äidiksi Rossin hääjuhlissa, Monica sanoo tosiaan omaavansa ”30-vuotiaan pojan”. Jaksossa "Kolmekymppinen, mä oon kolmekymppinen!" seitsemännellä kaudella ystävykset mainitsevat olevansa kaikki surullisesti 30-vuotiaita ja kymmenessä vuodessa he ovat kaikki jo neljäkymmentä.


title: Ross Geller

text: Rossilla on kaksi lasta. Vanhempi, Ben, on Rossin ja Carolin poika, joka syntyi jaksossa "Synnytys" sarjan ensimmäisellä tuotantokaudella. Ben asuu Carolin ja hänen vaimonsa Susanin luona. Ben on aluksi ujo, mutta Rachel käännyttää hänet hetkessä keppostelijaksi. Beniä näytteli Cole Sprouse. Häntä ei nähdä kovin paljon, mutta hänet mainitaan usein.


title: Ross Geller

text: Rossin nuorempi lapsi on Emma, joka on Rossin ja Rachelin tytär. Hän sai nimensä Monicalta, joka halusi alun perin nimetä oman lapsensa Emmaksi. Monica kuitenkin antoi Rachelille luvan nimetä tytön Emmaksi, sanoen naisen olevan hänelle tärkeämpi kuin mikään nimi.


title: Kristi Yamaguchi

text: Kristi Tsuya Yamaguchi (s. 12. heinäkuuta 1971 Hayward, Kalifornia) on yhdysvaltalainen taitoluistelija, yksinluistelun maailmanmestari ja olympiavoittaja.


title: Kristi Yamaguchi

text: Yamaguchi aloitti uransa pariluistelijana, mutta keskittyi vuodesta 1990 eteenpäin yksinluisteluun. Hän voitti maailmanmestaruuden vuosina 1991 ja 1992 sekä olympiakultaa Albertvillen kisoissa 1992. Pariluistelussa Rudy Galindon kanssa hän oli vuosina 1989 ja 1990 MM-kisoissa viides.


title: Kristi Yamaguchi

text: Toisin kuin pahimmat vastustajansa Midori Ito ja Tonya Harding, Yamaguchi ei hypännyt kolmoisaxelia ohjelmassaan, mutta kompensoi sen loistavalla taiteellisuudellaan ja kolmoislutz-kolmoistulppi -yhdistelmällään. Erikoisuus Yamaguchin kilpauralla oli, että vaikka hän tavallisesti teki hyvät alastulot vaikeina pidettyihin kolmoislutziin ja kolmoisflippiin, hänellä oli ongelmia helpompana pidetyn kolmoissalchowin kanssa. Hän onnistui sen alastulossa vain kerran vuoden 1992 Yhdysvaltojen mestaruuskilpailussa. Tätä kisaa pidetään yleisesti hänen hienoimpana yksinluistelusuorituksenaan.


title: Kristi Yamaguchi

text: Vuoden 1992 kilpailukauden jälkeen Yamaguchi siirtyi ammattilaiseksi. Hän kiersi vuosia Champions on Ice ja Stars On Ice -kiertueilla, mutta viime vuosina on keskittynyt perhe-elämään. Yamaguchi avioitui 8. heinäkuuta 2000 NHL-pelaaja Bret Hedicanin kanssa. Parilla on kaksi lasta. Yamaguchi perusti Always Dream -säätiön vuonna 1996.


title: Moottoripyöräilyn Suomen Grand Prix

text: Suomen TT- ja RR- ajot oli Suomessa vuosina 1962–1982 ajettu MotoGP-kilpailu. Se ajettiin vuosina 1962–1963 Tampereella (Pyynikinajo) ja 1964–1982 Imatralla (Imatranajo). Italialaisella Giacomo Agostinilla on eniten voittoja Suomen GP:stä. Hän voitti sen kaikkiaan 16 kertaa 500cc- ja 350cc-luokassa 1965–1975 välisenä aikana.


title: Rautaoksidi

text: Rautaoksidit ovat raudan ja hapen yhdisteitä. Niitä on useita erilaisia. Ne samoin kuin rautahydroksidit ovat luonnossa yleisiä mineraaleja, ja niistä koostuvat myös rautamalmit. Niitä syntyy myös raudan ruostuessa. Vesi nopeuttaa hapettumista huomattavasti. Rautaoksideja on myös mahdollista valmistaa nopeasti elektrolyysillä.


title: Rautaoksidi

text: Paitsi raudan ja teräksen valmistukseen, rautaoksideja käytetään myös pintojen kiillotukseen, muurauslaastissa ja väriaineina. Varsinkin väriaineina niitä on käytetty jo hyvin kauan. Keittomaalin värin aikaansaava punamulta sisältää rauta(III)oksidia eli hematiittia. Rautaoksideja ja rautahydroksideja käytetään myös elintarvikkeiden väriaineena E-koodilla E 172.


title: Rautaoksidi

text: Rautaoksideja ovat:


title: Rautaoksidi

text: Väriltään rauta(II)oksidi ja magnetiitti ovat mustia, hematiitti punaista.


title: Askinon piiri

text: Askinon piiri (, ) on kunnallinen itsehallintoalue Baškortostanin pohjoisosassa, Permin aluepiirin ja Sverdlovskin alueen vastaisella rajalla. Piirin hallinnollinen keskus Askinon kylä sijaitsee 213 kilometriä pääkaupungista Ufasta pohjoiseen. Piiri on perustettu vuonna 1935. Piirissä on 15 maalaiskuntaa (kyläneuvostoa), joista suurimmat ovat Askino (5 800 asukasta vuonna 1989) ja Kubijazy (1 400 asukasta).


title: Askinon piiri

text: Piirin pinta-ala on 2 542 km². Piirin asukasluku on noin 24 000 ja asukastiheys 9 asukasta/km². Suurimmat etniset ryhmät ovat baškiirit (71%), tataarit (18%) ja venäläiset (11%).


title: Anastasia de Torby

text: Anastasia de Torby (9. syyskuuta 1892 – 7. joulukuuta 1977) oli kreivitär ja Mihail Mihailovitš Romanovin vanhin tytär. Kreivittären arvo on peräisin Luxemburgin suurherttualta Aadolfilta, joka aateloi perheen sen muutettua pois Venäjältä.


title: Anastasia de Torby

text: Hänen isovanhempansa olivat Mihail Nikolajevitš Romanov ja Cecili von Baden. Mihail oli Nikolai I:n poika. Nadeždan äidin isoisä oli kirjailija Aleksandr Puškin. De Torbyn isoisoisä oli Pietari Suuren adpotoima afrikkalainen orja Ibrahim Petrovitš Gannibal. Anastasia de Torby oli Nadežda de Torbyn vanhempi sisar.


title: Anastasia de Torby

text: Torby avioitui 20. heinäkuuta  1917 englantilaisen kenraalimajuri sir Harold Augustus Wernherin kanssa (1893–1973), joka oli varakkaan rahoittajan Julius Werhnerin poika. Hän oli saanut omaisuuden Etelä-Afrikan timanteilla. Kun sir Haroldin isä sir Julius kuoli, Harold peri isänsä Luton Hoon kartanon, joka sijaitsee Lutonissa. Anastasia kuoli Lontoossa vuonna 1977.


title: Safavidit

text: Safavidit olivat Persiaa hallinnut hallitsijasuku vuosien 1501 ja 1736 välillä. Suufilaisesta veljeskunnasta muodostuneen hallitsijasuvun kaudella kaksitoistašiialaisuudesta tuli Persian valtionusko ja voimakkaimmillaan valtakuntaa on pidetty šaahi Abbas I:n valtakaudella. Sittemmin safavidihallitsijoiden vaikutusvalta alkoi kuitenkin heiketä paikallisten mahtimiesten vallan kasvaessa. Lopulta paštujen sotaretki Persiaan johti Nadir Šahin valtaannousuun ja safavidien kauden päättymiseen.


title: Safavidit

text: Safavidien hallitsijasuku sai nimensä suufilaisen veljeskunnan mukaan. Suufilaisuus on islamin mystinen suuntaus, joka korostaa etenkin henkilökohtaista jumalkokemusta. kun taas teologian, uskonnollisten lakien ja rituaalien merkitys on usein vähäisempää. Suufilaisuus oli näin helppo sovittaa muiden uskontojen käsityksiin ja monesti vasta islamiin kääntyneet kansat harjoittivatkin juuri suufilaisuutta. Tällaisiin kansoihin kuuluivat esimerkiksi monet turkkilaiset kansat. Safavidien suufilaisen veljeskunnan perustajana on pidetty mystikko Šaikh Safa al-Din al-Ardabilia, joka eli vuosina 1252–1334 Persian Azerbaidžanissa. Hänen seuraajiaan kutsuttiin safalaisiksi. Safalaisuus alkoi radikalisoitua myöhemmin 1400-luvulla, jolloin se alkoi saada myös šiialaisia piirteitä. Kannatusta liikkeellä oli etenkin Luoteis-Persiassa ja Itä-Anatoliassa asuneiden turkmeenipaimpentolaisten keskuudessa. Safalaisuuden kannattajat alettiin tuntea myös punapäinä eli kizilbaš heidän käyttämiensä punaisten päähineiden mukaan. Liikkeen militarisoiduttua sen jäsenet alkoivat ottaa osaa etenkin Luoteis-Persian alueen valtakamppailuihin ja monet sen tuolloisista vaikuttajista saivat surmansa esimerkiksi Ak Kojunlu- ja Šervanšah-dynastioita vastaan käydyissä taisteluissa. Surmansa saaneisiin kuului myös liikkeen tuolloinen johtaja Sultan 'Ali (1489–1494), jonka jälkeen johtoon nousi Isma'il.


title: Safavidit

text: Isma'ilista tuli safavidien dynastian perustaja hänen johtaessaan vuonna 1499 joukon kizilbaš-sotureita Gilanista ensin Šervanšah-dynastian pääkaupunkia Bakua vastaan ja myöhemmin myös Ak Kojunlu-ruhtinaita vastaan. Näin Luoteis-Persian hallitsijaksi noussut Isma'il kruunautti itsensä šaahiksi Tabrizissa laajentaen myöhemmin vielä valtakuntaansa Irakin ja Iranin ylängön alueille. Hän teki myös kaksitoistašiialaisuudesta valtakuntansa valtionuskon. Ennen pitkälti sunnalainen Persia šiialaistui ja šiialaisuudesta tuli myös Persian asukkaiden identiteetin tärkeä osa, joka erotti heidät sunnalaisista ryhmistä, kuten turkkilaisista, uzbekeista ja paštuista. Isma'ilin onnistui lyödä vihollisensa uzbekit vuonna 1510 käydyssä Mervin taistelussa, mutta lopulta hän menetti alueensa Itä-Anatoliassa hänen kärsittyään tappion osmaneille Čalderanin taistelussa vuonna 1514. Isma'il kuoli vuonna 1524. Hänen seuraajakseen nousi tuolloin vain kymmenvuotias Tahmasp I. Kizilbašien eri ryhmittymän kamppailivat vaikutusvallasta ja uzbekit tekivät uusia hyökkäyksiä Persiaan. Čalderanin taistelun jälkeen musketteja ja kenttätykistöä hankkineen Persian armeijan onnistui kuitenkin ajaa uzbekit Amudarjan taakse. Tahmasp kuoli vuonna 1576 ilman selvä'ä seuraajaa, mistä heräsi jälleen valtakamppailu.


title: Safavidit

text: Safavidien Persiaa on pidetty sotilaallisesti ja poliittisesti voimakkaimmillaan šaahi Abbas I:n valtakaudella vuosina 1571–1629. Hän nousi valtaistuimelle syrjäytettyään isänsä ja hän uudisti maansa hallintoa ja armeijaa. Armejan riippuvuus kizilbašeista väheni ja osmanien sekä uzbekien edelleen jatkuvat levittäytymispyrkimykset pidettiin kurissa. Pääkaupunki siirrettiin Qazvinista suojaisampaan Esfahaniin. Toisaalta jotkin Abbasin uudistuksista johtivat lopulta myös valtakunnan heikentymiseen. Hallitsijasuvut kärsivät usein verisistä valtakamppailuista hallitsijan kuollessa. Tältä välttyäkseen Abbas eristi safavidien prinssit haaremeihin, jolloin he eivät pystyneet luomaan omaa valtapohjaansa ennen hallitsijan perillisen nousua valtaistuimelle. Tapa johti kuitenkin kokemattomien perillisten riippuvuuteen hoviherroista ja valta keskittyi Persian paikallisille mahtimiehille. Välitöntä romahdusta ei tapahtunut Abbasin kuoleman jälkeen paljolti Persian ulkoisten uhkien puutteen takia. Osmanien kiinnostus itää kohti leviämisestä loppui heidän valloitettuaan Irakin vuonna 1638. Uzbekit tekivät edelleen ryöstöretkiä, mutta he olivat vakavan uhan muodostamiseksi poliittisesti liian hajanaisia.


title: Safavidit

text: Suhteellisen rauhallinen ajanjakso safavidien historiassa päättyi 1700-luvun alussa. Safavidit hallitsivat alueita Khorasanissa, jota myös Intian niemimaan mogulit tavoittelivat itselleen. Monet alueen asukkaista olivat sunnalaisia paštuja, joita painostettiin kääntymään šiialaisuuteen etenkin safavidien kauden loppuvaiheilla. Safavidien yritys palauttaa tilanne hallintaansa Kai Khosraun johtamalla sotaretkellä Kandahariin vuonna 1711 päättyi tappioon. Lopulta safavideihin kyllästyneet Ghelzait ja Abdalit perustivat omat riippumattomat valtakuntansa. Vuonna 1722 Kandaharin Ghelzai-hallitsija Mir Mahmud marssi Persiaan armeijansa johdossa. Maaliskuussa hän kohtasi safavidien viimeisen toimintakykyisen armeijan lähellä Esfahania. Safavidit lyötiin hajalle ja Esfahan vallattiin kuukausien piirityksen jälkeen. Safavidihallitsija Sultan Husain pakotettiin luopumaan kruunusta ja Mir Mahmud perusti lyhytikäisen Hutak-dynastian. Yksi safavidiprinssi oli kuitenkin paennut kaupungista Qazviniin, jossa paštuhallitsijalle vihamieliset safavidien Persian mahtihenkilöt julistivat hänet kilpailevaksi hallitsijaksi nimellä Tahmasp II. Tahmaspin alaisuudessa toimi myös kyvykäs sotilasjohtaja Nadir Khan, joka tunnettiin myöhemmin paremmin nimellä Nadir Šah. Nadir voitti Hutakit useissa taisteluissa, kunnes hän viimein vuonna 1729 valtasi takaisin myös pääkaupunki Esfahanin. Tahmasp II saattoi nyt palata vanhaan pääkaupunkiin, mutta hänestä oli tullut käytännössä Nadirin nukkehallitsija. Kolme vuotta myöhemmin hänet syrjäytettiin ja korvattiin hänen alaikäisellä pojallaan. Nadir hankkiutui kokonaan eroon safavideista vuonna 1736, jolloin hän julistautui itse šaahiksi.


title: Safavidit

text: Safavidien kauden aikainen visuaalinen taide sai vaikutteita il-kaanien aikana Persiaan saapuneista kiinalaisvaikutteista, joihin yhdistyi paikallinen persialainen perinne. Kauden visuaalista taidetta on kuvailtu elegantiksi ja aistilliseksi. Safavidien kauden maalaustaide esittää usein elämäniloisia aiheita, kuten rakkautta, musiikkia ja puutarhoja.


title: Safavidit

text: Persialaisella kulttuurilla oli ollut voimakas vaikutus koko itäiseen islamilaiseen maailmaan jo ennen safavidien kautta ja sama ajtkui savafidien kaudella. Esimerkiksi persian kieli toimi Osmanien valtakunnan diplomaattisen kirjeenvaihdon kielenä ja ajan turkkilainen runous seurasi persialaisia muotoja. Erityisesti persialainen kulttuuri kukoisti Suurmogulien valtakunnassa, jossa persiaa käytettiin runouden, musiikin ja uskonnollisen ajattelun kielenä. Safavidien kauden šiialaisuudella oli toisaalta persialaista kulttuuria pääosin sunnalaisesta muusta islamilaisesta maailmasta eristävä vaikutus. Persialaisia runoilijoita oli muuttanut suurmogulien Intiaan ja kauden runoutta onkin kutsuttu joskus safavidirunoudeksi ja itse asiassa aikakauden perisalainen runous kukoisti turkkia hovikielenä käyttäneen safavidien Persian ulkopuolella. Kriitikoiden mielipiteet safavidirunoudesta ovat vaihdelleet ja sitä on kuvailtu joskus väljähtyneenä.


title: Safavidit

text: Uskonnollisesti safavidien kautta on pidetty edeltäneitä vuosisatoja ahdasmielisempänä. Ääriajattelu kukoisti hovissa ja ulaman keskuudessa. Safavidivaltiolla ja šiialaisella papistolla oli läheinen yhteys. Suufilaisuus taantui älyllisen elämän kanavoituessa madrasoihin. Vähemmistöjen olot huononivat johtuen käsityksistä vääräuskoisten epäpuhtaudesta. Esimerkiksi juutalaiset määrättiin vuonna 1642 käyttämään vaatteissaan punaisia merkkejä, hienojen vaatteiden ja vyönauhojen käyttö kiellettiin ja juutalaisten sana oli arvoton oikeudessa. Juutalaisia rajoittivat myös lukuisat muut säännökset. Olot tosin vaihtelivat suuresti riippuen eri alueista. Joillakin paikkakunnilla koulutetut mullahit olivat juutalaisten, kristittyjen ja zarathustralaisten suojelijoita. Šiialaisuudessa Persian pyhien kaupunkien, kuten Qomin ja Mašhadin merkitys kasvoi, kun pääsy Irakin pyhättöihin vaikeutui osmanien vastaisten sotien takia. Šiialaisuuden hallitseva asema johti šiialaisen ajattelun kauteen, jota on kutsuttu Isfahanin kouluksi. Koulun edustajia olivat esimerkiksi Mir Damad, Mir Fenderski ja šeikki Baha'i.


title: Filodemos

text: Filodemos Gadaralainen (; n. 110 eaa., Gadara – n. 40/35 eaa., Herculaneum) oli antiikin kreikkalainen epikurolainen filosofi ja runoilija.


title: Filodemos

text: Filodemos opiskeli Zenon Sidonlaisen, epikurolaisen koulun johtajan, kanssa Epikuroksen puutarhassa Ateenan ulkopuolella ennen asettumistaan Roomaan noin vuonna 80 eaa. Hän oli Zenonin seuraaja, mutta omaperäinen ajattelija erityisesti estetiikan alueella, jolla epikurolaiset eivät olleet perinteisesti juurikaan toimineet. Filodemos oli Lucius Calpurnius Piso Caesoninuksen ystävä, ja Cicero kytki tämän Pison paheelliseen elämään vaikka ylistikin sekä tämän filosofiaa että tämän runojen eleganssia ("elegans lascivia"). Filodemos oli Vergiliuksen opettaja ja vaikutti Horatiuksen teokseen "Ars Poetica". "Kreikkalainen antologia" sisältää 34 hänen kirjoittamaansa epigrammia.


title: Filodemos

text: Pison Papyrusten huvilassa Herculaneumissa oli ilmeisesti suuri kirjasto, joka koostui suurelta osin epikurolaisista teksteistä. Monista kirjoituksista oli kirjastossa useampi kuin yksi kappale, mikä saattaa viitata siihen, että tämä osa Pison kirjastoa oli Filodemoksen oma. Kirjasto hautautui Vesuviuksen purkauksessa vuonna 79, mutta papyrukset ovat säilyneet osittain vaikkakin hiiltyneinä. 1700-luvulla rakennuksen kaivauksissa löydettiin suuri määrä papyruskääröjä. Ne tunnetaan nimellä Herculaneumin papyrukset. Ne sisälsivät 36 Filodemoksen nimiin laitettua tutkielmaa, jotka käsittelivät muun muassa musiikkia, retoriikkaa, etiikkaa, merkkejä, hyveitä ja paheita, hyvää kuningasta, sekä puolustivat epikurolaista filosofiaa stoalaisten ja peripateetikkojen näkemyksiä vastaan. Ensimmäiset Herculaneumista löydetyt Filodemoksen kirjoitusten katkelmat julkaistiin vuonna 1824.


title: Filodemos

text: Aiemmin papyrukset tuhoutuivat samalla kun niitä avattiin ja luettiin, mutta niissä olevia kirjoituksia saatiin kirjoitettua ylös käsin. Nykyisin tutkijat käyttävät näiden käsin kirjoitettujen kopioiden lisäksi infrapunateknologiaa sekä erilaisia valokuvaustekniikoita papyruksissa olevien kirjoitusten saamiseksi esiin ja tallentamiseksi. Varsinaisia papyrusrullia säilytetään kansalliskirjastossa Napolissa.


title: Filodemos

text: Filodemoksen mukaan on nimetty kansainvälinen "Philodemus Project" -tutkimusprojekti, joka pyrkii rekonstruoimaan Filodemoksen teoksia papyruksista. Oxfordin yliopisto toimittaa, kääntää ja julkaisee projektin löytämiä tekstejä.


title: Filodemos

text: Osasta papyruksia on tunnistettu mahdollisesti Filodemoksen omaa käsialaa.


title: Filodemos

text: Herculaneumista on tähän mennessä löydetty seuraavat teokset:


title: Filodemos

text: Historia


title: Filodemos

text: Luonnontiede


title: Filodemos

text: Teologia


title: Filodemos

text: Etiikka


title: Filodemos

text: Retoriikka, musiikki ja runousoppi


title: Simtek

text:
Simtek oli vuosina 1994 ja 1995 Formula 1 -sarjaan osallistunut talli. Nimi "Simtek" on mukaelma sanoista Simulation ja Technology. Tallipäällikkönä ja teknisenä johtajana toimi Nick Wirth. Wirthin kaudelle 1994 suunnittelema auto sisälsi mm. aktiivijousituksen, mutta FIA:n kiellettyä sen ja liudan muita autoissa käytettyjä apuvälineitä joutui Wirth tekemään jousituksen suhteen muutoksia. Autosta tuli ylipainoinen ja Fordin HB-moottoreilla varustetuille autoille ei ennustettu kovinkaan ruusuista tulokaskautta. Jack Brabhamin suku oli mukana tallin omistuspuolella, ja David Brabham toimi tallin ykköskuljettajana. Toiseksi kuljettajaksi värvättiin viiteen ensimmäiseen kilpailuun Roland Ratzenberger.
Pääsponsoriksi saatiin TV-kanava Music Television.


title: Simtek

text: Kausi 1994 oli tulokastallille erittäin raskas. Tallin toinen kuljettaja Roland Ratzenberger menehtyi kauden kolmannen osakilpailun, San Marinon GP:n toisissa aika-ajoissa sattuneessa ulosajossa etusiiven irrottua lähes 300 km/h vauhdissa oikealle kääntyvässä Villeneuve-mutkassa. Monacon GP:ssä Simtek ajatti vain yhtä autoa. Roland Ratzenbergerin korvaajaksi otettu Andrea Montermini rikkoi toisen auton ja omat nilkkansa muutamaa viikkoa myöhemmin Espanjassa, Barcelonassa. Sitä seuranneessa Kanadan GP:ssä ajatettiin jälleen vain David Brabhamin autoa, kun toista yritettiin jälleen saada ajokuntoon. Jean-Marc Gounon liittyi talliin Ranskan GP:ssä toisen kuljettajan roolissa, mistä eteenpäin kovia kokenut tulokastalli pystyi toimimaan jokseenkin normaalin päiväjärjestyksen merkeissä. Huolimatta auton heikosta kilpailukyvystä ykköskuljettaja Brabham pystyi silloin tällöin haastamaan Lotus- ja Larrousse-tallien autoja. Pääasiallisesti Simtekit kilpailivat kuitenkin koko kauden toisen tulokastalli Pacific Grand Prix’n kanssa kilpailuihin pääsystä, ja kauden kuudennen osakilpailun, Ranskan GP:stä eteenpäin Simtekit jättivät jokaisessa kilpailussa Pacificin autot ulos kilpailuihin hyväksyttyjen 26 auton ulkopuolelle.


title: Simtek

text: Taloudellisten resurssien puute vaivasi tallin toimintaa koko kauden ajan, eivätkä rajuissa ulosajoissa vaurioituneiden autojen korjauslaskut helpottaneet tilannetta. Gounonin jätettyä tallin Wirth joutui etsimään maksukykyisiä kuljettajia kauden kolmeen viimeiseen kilpailuun. Domenico Schiattarella ajoi Simtekin toista autoa Euroopan sekä Australian GP:issä, ja Taki Inoue sateisessa Japanin GP:ssä. Kauden parhaaksi sijoitukseksi kirjattiin Gounonin saavuttama yhdeksäs sija Ranskan GP:ssä.


title: Simtek

text: Kaudeksi 1995 Brabham siirtyi ajamaan BMW:tä BTCC-vakioautosarjaan, ja hänen tukijoukkojensa lähdettyä tallin talousvaikeudet pahenivat. Kuljettajina toimivat Benettonilta työttömäksi jäänyt Jos Verstappen sekä Domenico Schiattarella ja Hideki Noda. Schiattarellan oli tarkoitus ajaa kauden ensimmäinen puolisko ja Nodan toinen. Moottoripuolella Fordin HB päivitettiin HD-versioon, mutta tälläkään voimanlähteellä ei ollut mahdollisuuksia haastaa kärkijoukkoja. Vaihdelaatikoiksi saatiin Benettonin aikaisemmin käyttämiä, joista tulikin Simtekin murheenkryyni alkavalla kaudella.


title: Simtek

text: Kauden käynnistyttyä oli selvää, että Simtekit olivat kehittyneet huimasti edellisestä kaudesta. Schiattarella jätti taakseen tasaisesti Pacificit sekä tulokastalli Fortin autot. Verstappen puolestaan pystyi haastamaan jopa keskikastin talleja ja yllätti Argentiinan GP:n aika-ajoissa pääsemällä lähtöruutuun 14. Itse kilpailussa Verstappen oli kuudentena Gerhard Bergerin Ferrarin edellä ennen vaihdelaatikon rikkoutumista. Lupaavat näytöt eivät kuitenkaan riittäneet pelastamaan yli kuuden miljoonan punnan velkoihin ajautunutta tallia. Monacon GP jäi tallin viimeiseksi kilpailuksi, kun tallin velkojat vaativat maksuja eivätkä sponsorit enää suostuneet lisäavustuksiin.


title: Simtek

text: Tallipäällikkö Nick Wirthistä tuli myöhemmin Benettonin tekninen johtaja.


title: Tess Gerritsen

text: Tess Gerritsen (s. 12. kesäkuuta 1953) on amerikankiinalainen jännityskirjailija.


title: Tess Gerritsen

text: Gerritsen syntyi ja kasvoi San Diegossa, Kaliforniassa Yhdysvalloissa. Gerritsen on ammatiltaan sisätautilääkäri ja työskennellyt lääkärinä Honolulussa Havaijilla. Äidiksi tultuaan Gerritsen jätti lääkärin työt ja siirtyi kirjoittamaan romanttisia trillereitä, Myöhemmin hänestä tuli kuuluisa sairaalatrillereiden kirjoittaja. Gerritsen asuu Mainessa.


title: Tess Gerritsen

text: Gerritsenin jännitysromaaneja ovat esimerkiksi "Lapsen sydän", "Elämän lähde", "Henkeen ja vereen" ja "Painoton tila". Kriitikot ovat pitäneet kirjailijan viidettä, ihmiskuvaukseltaan monisyistä sairaalatrilleriä "Kirurgi" hänen parhaanaan. Ennen sairaalatrillereitä Gerritsen kirjoitti romanttisia trillereitä, mutta vasta hänen ensimmäinen sairaalatrillerinsä, "Lapsen sydän", oli bestseller ja vei hänet jännityskirjailijoiden kärkeen. Gerritsenin kirjoja on käännetty yli kolmellekymmenelle kielelle, ja hänen kaikki trillerinsä on käännetty suomeksi.


title: Tess Gerritsen

text: Gerritsenin Rizzoli & Isles- kirjasarjasta on tehty myös samanniminen rikosdraamasarja.Rizzoli & Isles- sarja


title: Aurgazyn piiri

text: Aurgazyn piiri (, ) on paikallinen itsehallintoalue Baškortostanin keskiosassa. Piirin hallinnollinen keskus Tolbazyn kylä sijaitsee 80 kilometriä tasavallan pääkaupungista Ufasta etelään. Piiri on perustettu 1930. Piiri koostuu 22 maalaiskunnasta, joissa on yhteensä 141 kylää.


title: Aurgazyn piiri

text: Aurgazyn piirin pinta-ala on 2 014 km². Vuonna 2009 piirin asukasluku oli noin 37 400 ja asukastiheys 18,5 asukasta/km². Vuonna 2002 suurimmat etniset ryhmät olivat tataarit (43,3 prosenttia), tšuvassit (30,1 prosenttia) ja baškiirit (17,3 prosenttia).


title: Essee

text: Essee on asiatekstien luokkaan kuuluva tekstilaji. Tyypillisesti essee on pohdiskeleva ja verrattain lyhyehkö teos, jossa sisällön lisäksi myös ilmaisutavalla on merkittävä rooli. Tyyliseikkojen painoarvon vuoksi essee onkin asiatekstilajeista lähimpänä kaunokirjallisuutta. Esseiden kirjoittajia sanotaan esseisteiksi. Sana "essee" tulee ranskan kielen sanasta "essayer" (pyrkiä, yrittää) ja on peräisin ranskalaiselta Michel de Montaignelta (1533–1592), joka oli ensimmäinen esseisti.


title: Essee

text: Esseetekstin aihepiiriä ei ole rajoitettu, vaan se voi käsitellä mitä tahansa aihetta. Usein pohdinnan kohteena ovat kuitenkin filosofiset tai yhteiskunnalliset kysymykset sekä taide ja kirjallisuus.


title: Essee

text: Esseet jaetaan kahteen eri alalajiin, jotka ovat subjektiivinen essee ja tutkielmaessee.


title: Essee

text: Subjektiivinen essee on melko vapaamuotoinen kirjoitelma, jossa kirjoittajan mielipiteet ovat tärkeässä asemassa ja joka voi edetä yllättävienkin mielleyhtymien varassa. Lähteiden tarkka merkitseminen ei ole tärkeää ja viittauksia muihin teoksiin käytetään useimmiten vain kirjoittajan omien pohdintojen virikkeenä.


title: Essee

text: Tutkielmaessee pyrkii käsittelemään aihettaan objektiivisesti ja muistuttaa tieteellistä tutkielmaa. Yleensä tutkimusongelma tai -tehtävä ilmaistaan selkeästi ja lähteet merkitään tarkasti, mahdollisesti tekstiviitteiden ja lähdeluettelon avulla. Toisin kuin tavallisessa tutkielmassa, tutkielmaesseessä voidaan tuoda esille kirjoittajan omia mielipiteitä ja muuta henkilökohtaista aineistoa.


title: Essee

text: Essee koostuu kappaleista. Ensimmäinen kappale on johdanto. Siinä lukijalle esitetetään ja taustoitetaan esseen aihe. Johdanto johdattaa esseen sen aihepiiriin ja perustelee aiheen lähestymistavan.


title: Essee

text: Johdantokappaleen jälkeen tulee käsittelyosa, jossa pohditaan ja käsitellään esseen aihe. Käsittelyosa jaetaan kappaleisiin, joissa käsitellään eri osia aiheesta. Kappaleet voidaan esseestä riippuen otsikoida.


title: Essee

text:
Essee lopetetaan tekemällä viimeiseksi kappaleeksi yhteenveto jossa tiivistetään esseessä käsitellyt asiat.
Lopetuksessa kerrataan lyhyesti esseen pohdinnat ja päätelmät aiheesta. Lopetuskappaleessa voidaan nostaa esille kysymyksiä joista voidaan myöhemmin jatkaa kirjoituksessa.


title: Essee

text: Nykyään essee on laajalti käytössä ylempien oppiasteiden opetustyökaluna. Tekstilajia hyödynnetään yliopistossa ja se muodostaa yhden lukion äidinkielen opetuksen kulmakivistä. Tällainen ympäristö usein korostaa esseen sisältöä ja sen sisältämiä argumentteja tyyliseikkojen kustannuksella . Oppilaitoksissa kirjoitetut esseet ovat usein myös aihepiiriltään tarkemmin rajattuja; perustana on usein tehtävänanto tai aineisto, jota oppilaan on esseessään hyödynnettävä.


title: Essee

text: Essee elää myös oppilaitosten ulkopuolella. Ilmaisumuoto on erityisen suosittu taiteilijoiden, kirjailijoiden ja yhteiskuntakriitikoiden keskuudessa. Se mahdollistaa ajatusten vapaamuotoisen ilmaisun persoonallisella tavalla.


title: Essee

text: Tekstilajin löyhästä normistosta johtuen ei ole mahdollista osoittaa yhtä ainoaa muottia, johon kaikki hyvätasoiset esseetekstit mahtuisivat. Onnistuneista esseistä voidaan silti löytää yhdistäviä piirteitä.


title: Zenon Sidonlainen

text: Zenon Sidonlainen () (ensimmäinen vuosisata eaa.) oli antiikin kreikkalainen epikurolaiseen koulukuntaan kuulunut filosofi. Hän oli Ciceron aikalainen.


title: Zenon Sidonlainen

text: Zenon toimi epikurolaisen koulun johtajana. Diogenes Laertioksen mukaan hänen opettajansa oli Apollodoros Puutarhantyranni. Hänen opiskelutoverinsa tai oppilaansa oli Filodemos. Teoksessaan "De Natura Deorum" (1.34) Cicero sanoo, että Zenon oli ylenkatseellinen muita filosofeja kohtaan ja kutsui jopa Sokratesta "attikalaiseksi ilveilijäksi". Sekä Cicero että Diogenes Laertios kuitenkin suhtautuivat häneen kunnioituksella ja kuvaavat hänet täsmällisenä ja huoliteltuna ajattelijana.


title: Zenon Sidonlainen

text: Zenon katsoi, että onnellisuus ei seuraa pelkästään tämänhetkisestä nautinnosta ja vauraudesta, vaan myös perustellusta odotuksesta niiden jatkumisesta. Hänen ajatuksensa olivat stoalaisen Poseidonioksen erityisen tutkielman aiheena.


title: Minkowskin epäyhtälö

text: Analyysissä Minkowskin epäyhtälön mukaan L-avaruudet ovat normiavaruuksia. Olkoon "S" mitallinen avaruus, 1 ≤ "p" ≤ ∞ ja "f", "g" L("S"):n funktioita. Tällöin "f" + "g" kuuluu L("S"):ään ja


title: Minkowskin epäyhtälö

text: missä yhtäsuuruus pätee jos ja vain jos "f" ja "g" ovat lineaarisesti riippumattomia.


title: Minkowskin epäyhtälö

text: Minkowskin epäyhtälö on siis L("S")-avaruuden kolmioepäyhtälö. Se voidaan todistaa Hölderin epäyhtälön avulla.


title: Minkowskin epäyhtälö

text: Kuten Hölderin epäyhtälö, Minkowskin epäyhtälölle saadaan diskreetin mitan suhteen muotoon:


title: Minkowskin epäyhtälö

text: kaikille reaali- tai kompleksiluvuille "x", ..., "x", "y", ..., "y", missä "n" on "S":n dimensio.


title: Minkowskin epäyhtälö

text: Tilastotieteessä Minkowskin epäyhtälö kuuluu seuraavasti: Olkoot X ja Y kaksi satunnaismuuttujaa. Tällöin kaikilla formula_3 on voimassa


title: Baimakin piiri

text: Baimakin piiri (, ) on paikallinen itsehallintoalue Baškortostanin kaakkoisosassa Tšeljabinskin alueen vastaisella rajalla. Piirin hallinnollinen keskus on Baimakin kaupunki, joka sijaitsee 275 kilometriä pääkaupungista Ufasta itään. Baimakin lisäksi piirissä on 23 maalaiskuntaa. Piirin alueen sisällä sijaitsee myös Sibain kaupunki, mutta se muodostaa oman hallintoyksikkönsä eikä näin ollen kuulu piiriin. Piiri on perustettu vuonna 1930.


title: Baimakin piiri

text: Baimaqin piirin pinta-ala on 5 432 km². Vuonna 2010 piirin asukasluku oli noin 39 150 ja asukastiheys 7 asukasta/km². Suurimmat etniset ryhmät ovat baškiirit ja venäläiset.


title: Michael Connelly

text: Michael Connelly (s. 21. heinäkuuta 1956 Philadelphia, Pennsylvania, Yhdysvallat) on yhdysvaltalainen rikoskirjailija.


title: Michael Connelly

text: Connelly opiskeli Floridan yliopistossa Gainesvillessä, jossa hän suoritti tutkinnon journalismissa vuonna 1980. Tutkinnon jälkeen Connelly työskenteli toimittajana eri sanomalehdissä Daytona Beachissa ja Fort Lauderdalessa Floridassa vuosina 1981–1987. Vuodet 1987–1993 Connelly työskenteli rikosreportterina Los Angeles Timesissa. Hän on ollut päätoiminen kirjailija vuodesta 1993 lähtien ja asuu perheineen Floridassa.


title: Michael Connelly

text:
Connelly aloitti ensimmäisen kirjansa "The Black Echon" (suom. "Tunnelirotta", 1998) kirjoittamisen työskenneltyään Los Angelesissa kolme vuotta. Se perustuu osittain tositapahtumiin ja sen päähenkilönä on itsepäinen ja auktoriteetteja vieroksuva Los Angelesin poliisin rikosetsivä Hieronymus ”Harry” Bosch. Kirjasta tuli heti suosittu, ja se sai ilmestyttyään Edgar-palkinnon vuoden parhaana rikosromaanina.
Harry Bosch on päähenkilönä useimmissa Connellyn kirjoissa. Muita Connellyn tunnettuja henkilöhahmoja ovat esimerkiksi Eleanor Wish ja Terry McCaleb.


title: Michael Connelly

text: Connellyn kirjoja on käännetty ainakin 39 kielelle, ja Conelly on saanut niistä seuraavia palkintoja: Edgar, Anthony, Macavity, Dilys, Nero, Barry, Audie, Ridley (Yhdysvallat), Maltese Falcon (Japani), .38 Caliber, Grand Prix (Ranska) ja Premio Bancarella (Italia). Yhdysvaltalainen GQ-lehti on myös nimennyt Connellyn ”maailman parhaaksi dekkarikirjailijaksi”. Lisäksi Connelly on saanut Pulitzer-palkinnon kahden muun toimittajan kanssa lehtiartikkelista, jossa kerrottiin lento-onnettomuudessa eloonjääneistä.


title: Michael Connelly

text: Connelly toimi Mystery Writers American puheenjohtajana vuosina 2003–2004.


title: Michael Connelly

text: Connellyn kirjasta "Blood Work" (suom. "Verivelka", 2001) on tehty samanniminen elokuva, jonka pääosaa näyttelee Clint Eastwood.


title: Michael Connelly

text: Bosch-kirjojen pohjalta on tehty televisiosarja "Bosch", jossa Boschia näyttelee Titus Welliver. Sarjan juonet ja johtolangat perustuvat useisiin eri teoksiin. Connelly on ollut käsikirjoittamassa sarjaa. Sarjaa pidetään hyvänä, joskin se toistaa poliisisarjojen kliseitä.


title: Polystratos

text: Polystratos (200-luku eaa.) oli antiikin kreikkalainen epikurolaiseen koulukuntaan kuulunut filosofi. Diogenes Laertioksen mukaan hän toimi epikurolaisen koulun johtajana Hermarkhoksen jälkeen ja häntä seurasi Dionysios Lamptrailainen.


title: Polystratos

text: Polystratos katsoi, että itsensä tiedostaminen on välttämätöntä onnellisuudelle. Hän katsoi skeptikkojen olevan väärässä väittäessään, ettei arvostelmilla ole totuutta tai epätotuutta, koska arvostelmat vaihtelevat eri aikoina ja paikoissa. Polystratoksen mukaan suhteellisetkin arvostelmat voivat olla tosia, koska esimerkiksi tietyt ruoat ovat tosiasiallisesti hyödyllisiä toisille ja haitallisia toisille. Hänen mukaansa sellaiset käsitteet kuin "kohtuullinen" tai "typerä" tulisi käsittää samalla tavalla kuin käsitteet "suurempi" tai "terveellinen" — mikään ei voi olla "suurempaa" sinällään vaan suhteessa johonkin muuhun, mutta tällaiset suhteelliset ilmaisut ovat silti yhtä lailla tosia.


title: Wapedia

text: Wapedia oli elokuussa 2004 perustettu palvelu, jonka tarkoituksena oli tuoda Wikipedian sisältö matkapuhelimiin ja kämmentietokoneisiin. Se tarjosi viimeisimmän version jokaisesta artikkelista käyttäen hyväksi paikallista artikkelitietokantaa ja proxy-teknologiaa. Tämä yhdistelmä tarjosi nopean palvelun ja ajantasaiset artikkelit samalla kuormittamalla Wikipedian palvelimia mahdollisimman vähän. Muista Wikipediaa mobiilipalveluna tarjoavista sivuista poiketen Wapedia liitti mainoksia sen kautta ladattuihin sivuihin. Palvelu lopetti toimintansa marraskuussa 2013.Wapedia oli Florian Amrheinin ylläpitämä palvelu.


title: Bakalyn piiri

text: Bakalyn piiri (, ) on hallinnollinen piiri Baškortostanin länsiosassa Tatarstanin vastaisella rajalla. Piirin hallinnollinen keskus on Bakalyn kylä (), joka sijaitsee 175 kilometriä tasavallan pääkaupungista Ufasta länteen. Piiri koostuu 17 maalaiskunnasta. Se perustettiin vuonna 1930.


title: Bakalyn piiri

text: Bakalyn piirin pinta-ala on 1 951 km². Vuonna 2010 piirin asukasluku oli noin 32 000 ja asukastiheys 16,5 asukasta/km². Suurimmat etniset ryhmät ovat tataarit, venäläiset ja baškiirit.


title: Iranin historia

text: Iran on yksi maailman vanhimmista yhtäjaksoisista sivilisaatioista. Sen alueella kehittyi varhainen Elamin sivilisaatio. Indoiranilainen Persia nousi merkittäväksi mahdiksi 559–330 eaa. Tämän jälkeen Iranissa vaikuttivat monet kansat, muun muassa parthialaiset, sassanidit, seldžukit, mongolit ja safavidit. Iran kehittyi nykyisenlaiseksi 1900-luvulla, jolloin shaahi vallitsi maata, ja ääri-islamilainen ajatollah Khomeini kukisti hänet.


title: Iranin historia

text: Iranissa oli jo ennen arjalaisten maahantunkeutumista noin vuonna 1000 eaa. lukuisia kulttuureja, joista monet ovat yhä varsin tuntemattomia. Vanhimpiin lukeutuu Elam, josta on säilynyt kirjoitettua kieltä jo vuodelta 3000 eaa. Akemenidit (559 - 330) eaa. tekivät Persian valtakunnasta suurvallan yhdistäen useita heimoja ja kuningaskuntia. Hellenistisen kauden (300 - 250 eaa.) jälkeen seurasivat parthialaisten (250 eaa. - 226 jaa.) ja sassanidien (226 jaa. - 651 jaa.) dynastiat.


title: Iranin historia

text: Sassanidien valtakunnan hajaantumisen jälkeen kesti melkein 150 vuotta ennen kuin Iraniin tuli uusi dynastia, islamilaisten umaijadien kalifikunta. Sitä seurasi abbasidien kalifaatti. Puoli-itsenäisestä tahiridien dynastiasta (820-872) alkaen iranilaiset pyrkivät palauttamaan itsenäisyytensä, mitä vauhditti abbasidien taantuminen. Seuraavat kolme dynastiaa, saffaridit (867-903), ziyaridit ja samanidit (875-1005) valloittivat hitaasti takaisin vielä abbasidien hallitsemia Iranin provinsseja. Kaikki dynastiat pyrkivät enemmän tai vähemmän muinaisen Persian, sen kielen ja tapojen palauttamiseen.


title: Iranin historia

text: Seuraava suurta osaa Iranista hallinnut kansa olivat seldžukit, joiden johtajalle Tughril Begille Bagdadin kalifi antoi tittelin Idän kuningas 1055. Hänen poikansa Malik Shahin aikana Iran nautti kukoistuskaudesta tieteissä ja kulttuureissa, suurelta osin viisiri Nizam al-Mulkin ansiosta. Seldžukeja uhkasi ismailiittien nizarien kapinallinen lahko assassiinit, joka piti hallussaan Alamutin linnoitusta ja kontrolloi sen ympäristöä yli 150 vuoden ajan. 1200-luvulla Irania kohtasi Mongolivaltakunnan mongolien tuhoisa valloitus. He perustivat Iraniin Il-kaanien valtakunnan. Timur Lenk valloitti Iranin 1300-luvun lopussa perustaen timuridien valtakunnan, joka pian hajosi.


title: Iranin historia

text: Iran uudistui safavidien (1502-1736) aikana ja valtionuskonnoksi tuli šiialaisuus. Jo 1600-luvulta lähtien Euroopan siirtomaavallat, kuten Portugali, Iso-Britannia, Venäjän keisarikunta ja Ranska alkoivat saada jalansijaa Iranissa. Iran menetti suuret osat alueistaan kolonialisteille, mutta ei koko itsenäisyyttään. Modernin Iranin historia alkaa perustuslakivallankumouksesta 1905 ja rajoitetun perustuslain, joka teki Iranista perustuslaillisen monarkian, säätämisestä 1906. Ensimmäisen maailmansodan aikana maa oli brittien ja venäläisten miehittämä. Perustuslaillisten liikehdintä johti vanhan dynastian kaatumiseen ja uuteen Pahlavi-dynastiaan Reza Pahlavin noustua valtaan 1921. Hänen kaudellaan Iran alkoi modernisoitua ja sekularisoitua, ja keskusvalta korvasi provinssi- ja heimovallan. Pahlavi oli kuitenkin yksinvaltias.


title: Iranin historia

text: Toisen maailmansodan aikana Iran oli tärkeä alue liittoutuneiden Neuvostoliiton-avustuslinjalle. Elokuussa 1941 brittiläiset ja intialaiset joukot miehittivät Iranin Irakista, ja neuvostoliittolaiset pohjoisesta käsin. Britit pakottivat saksalaisten kanssa yhteistyötä tehneen Reza Pahlavin eroamaan ja tilalle tuli hänen poikansa Mohammad Reza Pahlavi, joka hallitsi vuoteen 1979.


title: Iranin historia

text: Teheranin konferenssi 1943 määritteli muun ohessa Iranin sodanjälkeisen itsenäisyyden ja rajat. Sodanjälkeinen Iran näytti hitaasti kehittyvän perustuslailliseksi monarkiaksi. Mohammed Reza Pahlavi antoi hallitukselle ja parlamentille varsin vapaat kädet. Vaaleja, joskin korruptoituneita pidettiin. Vuonna 1951 parlamentti päätti kansallistaa brittien hallitseman öljyteollisuuden ja nationalistinen Mohammad Mossadeq valittiin muutaman viikon päästä pääministeriksi, mikä johti kriisiin. Taloudellisesti kalliiksi tulleesta kansainvälisestä kauppapainostuksesta huolimatta kansallistaminen jatkui. Mossadeq pakotettiin eroamaan, mutta hänet valittiin pian uudestaan ylivoimaisella enemmistöllä, jonka jälkeen hän julisti maan tasavallaksi 1952. Yhdysvaltain tiedustelupalvelu CIA auttoi 1953 Mossadeqin syrjäyttämisessä ja šaahi Mohammad Reza Pahlavin, joka oli ollut lyhytaikaisessa maanpaossa Roomassa, nostamisessa takaisin valtaan.


title: Iranin historia

text: Persia palautti diplomaattisuhteet Britannian kanssa 5. joulukuuta 1953. Kaksi viikkoa myöhemmin, 19. joulukuuta, hallitus hajotti maan parlamentin. Vuoden lopussa 30. joulukuuta maa aloitti neuvottelut öljytuotannon käynnistämisestä Britannian kanssa. Šaahi takasi länsimaiden osuudet öljyteollisuudesta seuraavaksi 25 vuodeksi.


title: Iranin historia

text: Iran sai puolet öljyteollisuuden voitoista, mutta sen ei sallittu tarkastaa tilejä varmistaakseen ilmoitettujen voittojen oikeellisuuden, eikä asettaa edustajiaan öljy-yhtiöiden hallituksiin. Tasapaino palautui ja 16 vuotta voimassa ollut sotatila lakkautettiin 1957. Iran lähestyi länttä liittymällä Bagdadin sopimukseen ja ottamalla vastaan sotilaallista ja taloudellista apua Yhdysvalloilta.


title: Iranin historia

text: Vuonna 1963 šaahi aloitti laajan "Valkoisen vallankumouksena" tunnetun uudistusohjelman modernisoidakseen maata, etenkin muuttaakseen puolifeodaalisen maatalouden.


title: Iranin historia

text: Uudistuksissa naisille annettiin lisävapauksia ja uskonnon osuutta koulutuksessa vähennettiin. Nämä uudistukset huolestettuvat maan vaikutusvaltaisia uskonnollisia johtajia. Šaahin vuonna 1971 järjestämä mahtava Persian valtakunnan 2 500 -vuotisjuhla korosti maan pakanallista menneisyyttä. Lisäksi opiskelijat ja intellektuellit olivat tyytymättömiä šaahin yksinvaltiuteen. Perinteisen keskiluokan, bazaarikauppiaiden eli "baazaari"-luokan tyytymättömyys johtui lisääntyneiden tulojen valumisesta suuriyrityksille, etenkin länsimaisille, jolla oli yhteyksiä šaahin sukuun.


title: Iranin historia

text:
1960-luvun puolivälistä poliittinen tilanne alkoi muuttua yhä epästabiilimmaksi. Pääministeri Hassan Ali Mansur murhattiin 1965 ja salaisesta poliisista, SAVAK:sta tuli yhä väkivaltaisempi. On arvioitu, että SAVAK surmasi 13 000–15 000 ihmistä, ja tuhansia muita pidätettiin ja kidutettiin. Vuonna 1964 karkotetun Ajatollah Khomeinin johtamasta papistosta tuli yhä äänekkäämpi. Suhteet Irakiin heikkenivät etenkin Shatt al-Arabin vesiväylän kiistan takia. Vuonna 1969 Iran irtisanoitui vuoden 1937 sopimuksesta, joka antoi väylän Irakille.
Šaahin Iran kasvatti voimakkaasti puolustusbudjettiaan ja varustautui huippunykyaikaisilla aseilla ja oli 1970-luvun alkuun mennessä alueen suurin sotilasmahti. Marraskuussa 1971 Iran miehitti kolme saarta Persianlahden suulta, vastineena Irakin tuhansien iranilaisnationalistien karkotukselle.


title: Iranin historia

text: Vuonna 1973 šaahi palautti öljyteollisuuden kansalliseen kontrolliin. Vuoden 1973 jom kippurin sodan jälkeen Iran ei liittynyt arabimaiden länttä ja Israelia vastaan julistamaan öljysaartoon, vaan käytti tilannetta hyväkseen myyden kalliiksi käynyttä öljyä ja käyttäen rahat modernisointiin ja puolustusmenojen kasvattamiseen.


title: Iranin historia

text: Talouden kehittäminen koitui kuitenkin vain harvojen hyödyksi jättäen suuren enemmistön osattomaksi, mikä kulminoitui laajoina uskonnollisesti johdettuina mielenosoituksina läpi 1970-luvun lopun.


title: Iranin historia

text: Verisiä levottomuuksia esiintyi vuonna 1978 useissa kaupungeissa. Merkittävin näistä oli 8. syyskuuta 1978 Teheranissa, kun sotilaat tulittivat 20 000 mielenosoittajan joukkoa. Tuona "mustana perjantaina" surmattiin satoja ihmisiä.


title: Iranin historia

text: Šaahi ymmärsi valtansa perustan kadonneen ja pakeni Iranista 16. tammikuuta 1979. Šaahin perinnöstä käydyn sisäisen kamppailun voitti 1. helmikuuta 1979 maahan palanneen ajatollah Khomeinin johtama uskonnollinen liittouma. Kansanäänestyksen myötä Khomeinista tuli yksinvaltias ja Iranista teokratinen tasavalta.


title: Iranin historia

text:
Iranin panttivankikriisissä militantit iranilaisopiskelijat valtasivat Yhdysvaltain suurlähetystön Teheranissa 4. marraskuuta 1979 ja pitivät sen työntekijöitä vankeinaan tammikuun 20. päivään 1981. Khomeini käytti panttivankikriisiä hyväkseen lietsomaan radikaaleja opiskelijoita pääministeri Mehdi Bazargania vastaan, jonka erottua hänestä tuli maan "faqih", korkein johtaja.
Yhdysvallat lopetti diplomaattisuhteet ja asetti taloudellisia pakotteita 7. huhtikuuta 1980 ja myöhemmin samassa kuussa teki epäonnistuneen vapautusyrityksen, jossa seitsemän amerikkalaissotilasta kuoli. Lopulta Ronald Reagan lopetti kriisin virkaanastujaispäivänään, suostumalla lähes kaikkiin iranilaisten vaatimuksiin.


title: Iranin historia

text: Iranin uusi hallinto oli äärikonservatiivinen. Maan uudistusmieliset olivat halunneet kansallistaa teollisuutta ja toteuttaa maauudistuksen; pääosaa maasta hallitseva papisto oli vastustanut tätä. Pappisvalta palautti islamilaiset traditiot kulttuuriin ja lakiin. Länsivaikutteet estettiin ja länsimielinen eliitti pakeni maasta.


title: Iranin historia

text: 22. syyskuuta 1980 Saddam Husseinin johtama Irak hyökkäsi Iraniin ja alkoi Irakin-Iranin sota. Yhdysvaltain politiikka pyrki Iranin eristämiseen ja se ja sen liittolaiset avustivat Irakia aseilla ja teknologialla. Ironista kyllä, Reaganin hallitus myi Iran-Contra skandaalissa salaa aseita myös Iranille.


title: Iranin historia

text: Sota kääntyi jo keväällä 1982 Iranin eduksi sen edetessä Irakin puolelle mm. lapsimarttyyrien voimien. Tästä rohkaistunut Khomeini tahtoi levittää vallankumousta koko Persianlahden alueelle. Tätä vastaan Irakin tueksi asettuivat Yhdysvaltain lisäksi myös alueen arabimaat ja verinen sota jatkui tuloksetta vuoteen 1988. Pienemmässä mittakaavassa taisteluja käytiin myös kurdien ja Iranin hallituksen välillä vuodesta 1979 1990-luvulle.


title: Iranin historia

text: Khomeini kuoli 3. kesäkuuta 1989 ja papistoneuvosto valitsi seuraajaksi Ajatollah Ali Khameinin, joka jatkoi edeltäjänsä linjaa vain pienin muunnoksin. Persianlahden sodassa 1991 Iran pysyi puolueettomana, rajoittaen toimensa Yhdysvaltain tuomitsemiseen ja Irakin lentokoneiden ja pakolaisten päästämiseen alueelleen.


title: Iranin historia

text: Presidentti Rafsanjania seurasi 1997 maltillinen Mohammad Khatami. Se johti vaaralliseen jännitteeseen äärikonservatiivisen papiston ja maltillisen uudistushaluisen hallituksen välillä. Se kulminoitui viikon kestäneisiin hallituksen vastaisiin mielenosoituksiin kesäkuussa 1999, jotka poliisi lopulta väkivaltaisesti hajotti. Khatami uudelleen valittiin kesäkuussa 2001, mutta konservatiivit alkoivat tiukemmin estää reformistien toimintaa sulkemalla lehtiä ja hylkäämällä parlamenttiehdokkaita. Se yhdessä Khatamin epäonnistuneiden reformipyrkimysten kanssa johti poliittiseen apaattisuuteen Iranin nuorison keskuudessa. Seuraavaksi presidentiksi valittiin 2005 äärikonservatiivi Mahmoud Ahmadinejad.


title: Iranin historia

text: Uusin ulkopoliittinen kriisi on lännen epäily Iranin pyrkimyksestä valmistaa ydinasetta ydinvoimaohjelmansa varjolla. Iran on toistuvasti kiistänyt tämän ja vakuudeksi Khameini on sanottu jopa julistaneen fatwan, joka kieltää ydinaseiden valmistamisen, varastoinnin ja käytön. Länttä fatwa ei ole vakuuttanut.


title: Iranin historia

text: Poliittinen valta on pysynyt Iranissa pienen vanhoillisen uskonnollisen ryhmän käsissä, joka kontrolloi maan öljyvaroja. Vanhoillisella Mahmoud Ahmadinejadilla on omat kannattajansa, joiden mielestä tuloerot ovat hänen aikanaan maassa kaventuneet.


title: Iranin historia

text: Mahmoud Ahmadinejad voitti vaalit vuonna 2009, ja oppositio epäili häntä vaalivilpistä. Tähän viittasi muun muassa se, että vaalitulos julkistetiin harvinaisen äkkiä. Vastaehdokkaan, Mirhossein Musavin kannattajat pitivät väkivaltaisen mielenosoituksen Teheranissa. Turvallisuusjoukot ja kansalliskaartit kukistivat mielenosoitukset väkivaltaisesti. Hallitus sensuroi Internetiä ja Musavia kannattavan lehden toimittajia pidätettiin. Viranomaiset sanoivat, ettei Iran aio uusia kiisteltyjä vaaleja. Khamenei väitti länsimaitten järjestäneen mielenositukset. Euroopan ja Yhdysvaltain poliitikot arvostelivat Iranin hallituksen uudistusmielisä vatsaan käyttämää painostusta ja väkivaltaa.


title: Andrea Ehrig-Mitscherlich

text: Andrea Ehrig-Mitscherlich (syntyjään Mitscherlich, myöhemmin Schöne ja Ehrig, s. 1. joulukuuta 1960 Dresden, Sachsen) on saksalainen, DDR:ää edustanut pikaluistelija, maailmanmestari ja olympiavoittaja.


title: Andrea Ehrig-Mitscherlich

text: Ehrig-Mitscherlich voitti olympialaisissa kaikkiaan seitsemän mitalia: yhden kullan (3 000 metrillä Sarajevossa 1984), viisi hopeaa (3 000 metrillä Innsbruckissa 1976, 1 000 ja 1 500 metrillä Sarajevossa 1984 sekä 3 000 ja 5 000 metrillä Calgaryssa 1988) ja yhden pronssin (1 500 metrillä Calgaryssa 1988). Hän on myös viisinkertainen Euroopan-mestari (1983, 1985, 1986, 1987 ja 1988) ja kaksinkertainen maailmanmestari (1983 ja 1985), minkä lisäksi hänellä on neljä MM-hopeaa (1982, 1984, 1986, 1987). Ensimmäisen olympiamitalinsa saavuttaessaan hän oli vasta 15-vuotias.


title: Andrea Ehrig-Mitscherlich

text: Andrea Ehrig-Mitscherlich luisteli urallaan yhdeksän maailmanennätystä vuosina 1983-1987. Hän päätti uransa vuonna 1988.


title: Belebein piiri

text: Belebein piiri (, ) on hallinnollinen piiri Baškortostanin länsiosassa. Piirin hallinnollinen keskus on Belebein kaupunki (57 200 asukasta vuonna 1995), joka sijaitsee 180 kilometriä pääkaupungista Ufasta lounaaseen. Piiriin kuuluu kaksi kaupunkikuntaa (Belebei ja Prijutovo) ja niiden lisäksi 15 maalaiskuntaa (kyläneuvostoaluetta).


title: Belebein piiri

text: Belebein piirin pinta-ala on 1 861 km². Suurimmat etniset ryhmät ovat venäläiset, tataarit ja tšuvassit. Piiri on perustettu vuonna 1930.


title: The Legend of Zelda: Twilight Princess

text: The Legend of Zelda: Twilight Princess () on Nintendo Entertainment Analysis and Developmentin kehittämä toimintaseikkailupeli, jonka Nintendo julkaisi GameCube- ja Wii-pelikonsoleille vuonna 2006. Kyseessä on "The Legend of Zelda" -pelisarjan kolmastoista osa.


title: The Legend of Zelda: Twilight Princess

text: "Twilight Princessin" tarina sijoittuu noin sadan vuoden päähän "" tapahtumista. Päähenkilönä toimii nuori karjapaimen Link, joka muuntautuu sudeksi jouduttuaan pimeään rinnakkaismaailmaan, Twilight Realmiin. Link ja hänen salaperäinen liittolaisensa Midna yrittävät estää Hyrulea joutumasta kyseisen maailman nielemäksi.


title: The Legend of Zelda: Twilight Princess

text: Wii-versiota varten peliin lisättiin GameCube-versiosta poikkeavia ominaisuuksia, joista merkittävin on Wii Remoten käyttäminen ohjaamiseen. Muita lisäominaisuuksia ovat peilattu pelimaailma ja tuki laajakuvalle. "Twilight Princess" sai julkaisussaan hyvän vastaanoton, ja monet kriitikot pitävät sitä sarjan parhaana pelinä. Pelistä julkaistiin HD-versio Wii U -konsolille vuoden 2016 maaliskuussa.


title: The Legend of Zelda: Twilight Princess

text: "Twilight Princess" on maailman tutkimiseen ja esineiden keräämiseen keskittyvä toimintaseikkailupeli. Pelissä on yhdeksän luolastoa, joissa päähahmo Link taistelee vihollisia vastaan, kerää esineitä, ratkoo pulmia ja kohtaa viimeiseksi loppuvastuksen. Luolastojen läpäiseminen ja niistä saadut uudet esineet ovat edellytys tarinan etenemiselle. Kaikki luolastot ovat yhteydessä toisiinsa pelimaailman kautta, ja Link voi matkustaa niihin jalan, Epona-hevosella tai teleportaatiolla ennalta määrättyjen paikkojen kautta. Link käyttää pääasiassa miekkaa ja kilpeä, mutta saa pelin edetessä käyttöönsä myös muun muassa pommeja, bumerangin ja jousipyssyn. Suurta osaa esineistä voi myös käyttää suoraan hevosen selästä.


title: The Legend of Zelda: Twilight Princess

text: Link muuttuu sudeksi astuessaan ensimmäistä kertaa pimeään Twilight Realm -nimiseen rinnakkaismaailmaan, joka on vallannut pelialueena toimivan Hyrulen. Susimuodossa Link hyökkää puremalla, käyttää aistejaan kohteiden jäljittämiseen, kaivaa kuoppia ja tunneleita tassuillaan sekä puhuu muille eläimille. Link ei voi kuitenkaan käyttää mitään esineitä, avata ovia tai kiivetä tikapuita ennen takaisin ihmiseksi muuttumista. Suden selässä ratsastava Midna auttaa Linkiä taistelussa vihollisia vastaan, avustaa pitkissä hypyissä ja käyttää teleportaatiota siirtääkseen heidät paikasta toiseen.


title: The Legend of Zelda: Twilight Princess

text: "n" tapaan Link lukitsee katseensa lähimpään viholliseen tai muuhun kohteeseen näppäimen painalluksella. Lukittautuminen auttaa puolustautumisessa ja hyökkäämisessä sekä tekee esimerkiksi tähtäämisestä jousiaseella automaattista. Peliin on sisällytetty tilannesidonnaiset painikkeet, mikä tarkoittaa että tietyllä painikkeella voi olla tilanteesta riippuen eri toiminto. Esimerkiksi A-näppäimellä voi antaa komennon puhumiseen, esineiden työntämiseen tai oven avaamiseen. Miekkaa ja kilpeä käytetään aina samoilla komennoilla, mutta toissijaiset esineet voi sijoittaa itse pikavalikon kautta esinenäppäimille.


title: The Legend of Zelda: Twilight Princess

text: Pelin Wii-versio käyttää Wii Remote - ja Nunchuk-ohjainten osoitus- ja liikkeentunnistusominaisuuksia hyödykseen. Näiden avulla esimerkiksi miekalla lyöminen tapahtuu Wii Remotea heilauttamalla. Jousiaseella ampuminen tapahtuu osoittamalla ohjaimella haluamaansa kohdetta, ja Wii Remoten sisäänrakennetusta kaiuttimesta kuuluu ääni nuolen lähtiessä liikkeelle. Kaiuttimesta kuuluu myös muita ääniä, kuten pieni musiikkipätkä aarrearkkua avattaessa. Jos kaiuttimen äänitason laskee minimiin, kaikki ääniefektit tulevat sen jälkeen suoraan television kaiuttimista. Pelin GameCube-versio käyttää samanlaista ohjausjärjestelmää kuin samalle konsolille julkaistu "". Ainoa eroavaisuus on pelaajan käytössä olevien esineiden määrän putoaminen kahteen, kun Z-näppäin on varattu Midnan kutsumiseen. C-tikulla vapaasti liikuteltava kamera on käytössä ainoastaan GameCube-versiossa.


title: The Legend of Zelda: Twilight Princess

text: "Twilight Princessin" grafiikka on "Ocarina of Timen" tapaan tyylitellyn realistista, mutta huomattavasti kehittyneempää. Pelimoottorin pohjana on cel-shading-grafiikkaa käyttävän "The Wind Wakerin" pelimoottori. Sarjalle ominaisesti pelissä ei ole varsinaista ääninäyttelyä, vaan hahmot vain nauravat, huutavat tai päästävät muita ääniä tietyissä tilanteissa. Keskusteluissa Link pysyy aina hiljaisena, ja hänen reagointinsa puheisiin näkyvät vain muuttuvissa kasvojen ilmeissä. Link kuitenkin karjaisee lyödessään miekalla ja päästää hämmästelevän äännähdyksen nähdessään jotain odottamatonta. Ainoastaan Midnan puhe on kokonaan ääninäytelty, vaikka se onkin fiktiivisellä kielellä puhuttua. Pelin tekoäly on paljon kehittyneempää kuin "The Wind Wakerissa". Viholliset reagoivat tapettuihin vihollisiin ja ohitse lentäviin nuoliin tai ritsan ammuksiin. Tekoäly voi havaita pelaajan myös paljon pidemmän matkan päästä kuin aikaisemmissa peleissä. Pelin vihollissuunnittelusta vastasi Yoshiyuki Oyama.


title: The Legend of Zelda: Twilight Princess

text: Pelin hahmokaarti on tuttu edellisistä peleistä, mutta mukana on uusiakin hahmoja. Juonen kannalta tärkeimpiä tuttuja hahmoja ovat Link, prinsessa Zelda ja Ganondorf. Uusista hahmoista merkittävimpiä ovat Linkin liittolainen, Midna, ja hämärän maailman vallananastaja, Zant. Uusi rotu on Twilit, joita esimerkiksi Midna edustaa, ja Ooccat, joita Ooccoo edustaa. Hyrule jakaantuu kuuteen maakuntaan, ja kaiken keskustana on Hyrule Castle sekä sen vieressä sijaitseva Castle Town. Muita kyliä pelissä ovat Kakariko Village ja Linkin kotikylä Ordon Village. Tärkeitä alueita ovat Gerudo Desert, aavikko; Snowpeak Mountains, korkea vuoristo; Lake Hylia, järvi; Death Mountain, vuori; ja Hyrule Field, laaja maailman yhdistävä tasankoalue.


title: The Legend of Zelda: Twilight Princess

text: "Twilight Princess" sijoittuu noin sadan vuoden päähän "Ocarina of Timen" tapahtumista. Pelin alkaessa Link elää karjatilan apulaisena Ordonin kylässä. Kun hirviöt hyökkäävät kylään ja kaappaavat kylän lapset, Link lähtee heidän peräänsä ja joutuu oudon mustan seinämän taakse, missä hän muuntautuu suureksi sudeksi. Hirviö vie Linkin mukanaan, ja myöhemmin hän herää vangittuna eräässä Hyrulen linnan tyrmässä. Paholaismainen hahmo, Midna, ilmestyy selliin ja vapauttaa hänet. Midna opastaa Linkin linnan toisen vangin, prinsessa Zeldan, luokse.


title: The Legend of Zelda: Twilight Princess

text: Prinsessa Zelda kertoo että Hämärän kuningas, Zant, yrittää pahalla voimalla yhdistää Hämärän maailman ja Hyrulen pimeyden maaksi. Zant kuuluu twili-rotuun, jonka Hyrulen jumalattaret karkottivat Hämärän maailmaan. Midna on myös twili, ja etsii asetta nimeltä sulautuneet varjot voittaakseen Zantin ja pelastaakseen Hämärän maailman. Link ja Midna saavat etsintäretken jälkeen sulautuneet varjot itselleen, mutta Zant ilmestyy paikalle ja ottaa aseen itselleen. Hän upottaa Linkin päähän mustan kristallin, joka vangitsee Linkin tämän susimuotoon, ja altistaa Midnan Lanayrun valonhengen valolle. Link vie Midnan prinsessa Zeldan luo, joka kertoo että ainoa keino Linkin muuntaumiseksi takaisin normaaliin olotilaan on Master Swordin löytäminen. Prinsessa Zelda yhdistää sydämensä Midnan kanssa, minkä ansiosta Midna voi olla Hämärän ulkopuolellakin. Link löytää Master Swordin, jonka ansiosta Zantin musta kristalli pakottautuu ulos hänestä.


title: The Legend of Zelda: Twilight Princess

text: Link ja Midna saapuvat Hämärän peilin luokse, joka on ainoa keino päästä Hämärän maailmaan ja pysäyttää Zant. Peiliä vahtivat muinaiset viisaat paljastavat että he karkottivat Ganondorfin Hämärän maailmaan peilin avulla, ja että hän saattaa olla Zantin uusien voimien lähde. He myös kertovat, että Zant yritti tuhota peilin. Koska vain oikea twilien hallitsija kykenee siihen, peili hajosi vain neljään palaan. Link ja Midna korjaavat peilin, jonka jälkeen viisaat paljastavat Midnan olevan twilien todellinen hallitsija, hämärän prinsessa ("Twilight Princess"), ja että Zantin kirous muutti hänen ulkomuotonsa paholaismaiseksi. Link ja Midna hyökkäävät Zantin kimppuun, joka paljastaa hakeneensa voimansa Ganondorfilta ollessaan raivoissaan syrjäyttämisestään twilien kuninkaana. Ganondorf lupasi toteuttaa Zantin toiveet ja teki hänestä sätkynukkensa. Midna saa sulautuneet varjot haltuunsa ja tappaa sillä Zantin.


title: The Legend of Zelda: Twilight Princess

text: Link ja Midna palaavat Hyrulen linnaan, jonka ympärillä on läpäisemätön maaginen seinämä. Midna murtautuu seinämästä läpi sulautuneiden varjojen avulla. Hän teleporttaa Zeldan ja Linkin turvaan Hyrule Fieldille ja yrittää tuhota Ganondorfin sulautuneilla varjoilla. Hyrulen linna tuhoutuu, ja Ganondorf ilmaantuu kentälle hevosen selässä, murskaten kädessään Midnalta saadut sulautuneet varjot. Zelda rukoilee valonhenkiä, jotka antavat hänelle valonuolia; Link ja Zelda kaatavat nuolilla Ganondorfin hevosen selästä. Link ja Ganondorf ottavat yhteen miekkataistelussa, jonka Link voittaa lävistämällä Ganondorfin hohtavan haavan Master Swordilla. Ganondorfin kuollessa Midna saa takaisin alkuperäisen ulkomuotonsa. Link, Zelda ja Midna matkaavat hämärän peilille, jonka avulla Midna palaa kotiinsa. Ennen lähtemistään Midna laittaa peilin säröille kyynelellään. Kadottuaan portaaliin peili pirstaloituu sulkien Hurylen ja hämärän maailman välisen yhteyden. Pelin lopussa Link palauttaa Master Swordin pyhään valtakuntaan ja ratsastaa Eponan selässä ulos Faronin metsistä, poispäin kotikylästään Ordonista.


title: The Legend of Zelda: Twilight Princess

text: Nintendo ilmoitti vuonna 2003 uuden "Zeldan" olevan kehityksessä GameCubelle. Kehitysryhmä oli sama kuin cel-shading-tyylillä toteutetussa "", ja Shigeru Miyamoto sanoi että uudenkin pelin grafiikka toteutettaisiin samalla tyylillä. Vuoden 2004 GDC-messuilla Eiji Aonuma piti esitelmän, jonka aikana projektin työnimeksi mainittiin "The Wind Waker 2". Nintendo of Americalta kuitenkin kerrottiin Aonumalle, että "The Wind Waker" myi Pohjois-Amerikassa odotettua huonommin. Syyksi mainittiin pelin graafinen tyyli, joka antoi kuluttajille kuvan nuoremmille suunnatusta pelistä. Aonuma kertoi Miyamotolle haluavansa tehdä realistisemman "Zeldan", sillä hän pelkäsi että seuraavallakin pelillä olisi vastaavanlaisia ongelmia Pohjois-Amerikan markkinoilla. Miyamoto kehotti Aonumaa aloittamaan uudistuksen pelimekaniikasta ja kiinnittämään huomiota erityisesti asioihin joita ei voitu tehdä "ssa", kuten taisteluun hevosen selästä.


title: The Legend of Zelda: Twilight Princess

text: Aonuma tiimeineen onnistui kehittämään realistiselta näyttävän ratsastuksen neljässä kuukaudessa, ja Nintendo esitteli sen yleisölle trailerissa vuoden 2004 E3-messuilla. Tässä vaiheessa peli oli tarkoitus julkaista vuonna 2005 eikä se ollut enää jatko-osa "The Wind Wakerille". Miyamoton mukaan graafinen tyyli vaihdettiin ensisijaisesti vastaamaan kysyntää, ja toisaalta myös siksi että se sopi paremmin vanhemmalle Linkille.


title: The Legend of Zelda: Twilight Princess

text: Aikaisemmissa "Zelda"-peleissä on käytetty teemaa kahdesta erillisestä mutta toisiinsa yhteyksissä olevasta maailmasta. "" Link matkustaa valoisan ja pimeän maailman välillä, kun taas "Ocarina of Timessa" ja "" Link matkustaa kahden eri aikakauden välillä. Kehitystiimi halusi käyttää samankaltaista teemaa. Yksi ehdotus oli, että Link muuttuisi sudeksi samaan tapaan kuten hän muuttuu jänikseksi mentyään pimeään maailmaan "A Link to the Pastissa". Aonuma antoi tiimin kehittää uusia ideoita sillä aikaa kun hän keskittyi ohjaamaan ""in kehitystä Game Boy Advancelle. Tällä välin kehitystiimi joutui vaikeuksiin, sillä keskittyminen muodonmuutokseen ja rinnakkaismaailmoihin oli tehnyt Linkistä päähahmona epäuskottavan. Aonuman mielestä pelaaminenkaan ei tuntunut yhtä tuoreelta kuin samaan aikaan Nintendo DS:lle kehitetyssä "". Wii oli samaan aikaan kehityksessä työnimellä ”Revolution”, ja Miyamotolle tuli mieleen että Wii Remoten osoitustoiminto sopisi hyvin jousiaseelle. Hän ehdotti Aonumalle sen hyödyntämistä.


title: The Legend of Zelda: Twilight Princess

text: Aonuma oli tietenkin ajatellut jossain vaiheessa tekevänsä "Zelda"-pelin Wiille, mutta hän myös oletti että tekisi "Twilight Princessin" valmiiksi ennen sitä. Kehitysryhmä alkoi ohjelmoida osoitustoimintoon pohjautuvaa käyttöliittymää jousiaseelle. Aonuman mukaan osoittaminen suoraan ruutuun toi peliin uuden tuntuman, aivan kuten DS:n kosketusruutu toi "Phantom Hourglassiin". Wii-käännös oli hänen mielestään paras tapa jatkaa pelin kehitystä, mutta toisaalta hän ei halunnut tuottaa pettymystä niille pelaajille jotka olivat odottaneet julkaisua GameCubelle. Kahden version samanaikainen kehittäminen olisi kuitenkin viivästyttänyt julkaisua. Nintendon toimitusjohtaja Satoru Iwata oli sitä mieltä, että julkaisun viivästymisestä huolimatta kahden eri version julkaiseminen olisi loppupeleissä kuluttajien kannalta kaikkein paras vaihtoehto. Nintendo ilmoitti 16. elokuuta 2005, että peli julkaistaisiin joskus maaliskuun 31. päivän 2006 jälkeen. Syyksi ilmoitettiin että kehitystiimi tarvitsi lisää aikaa pelin tekemiseen.


title: The Legend of Zelda: Twilight Princess

text: Kehityksen siirtäminen GameCubelta Wiille oli helppoa, sillä Wii oli suunniteltu taaksepäin yhteensopivaksi GameCuben kanssa. Vuoden 2005 E3-messuilla Nintendo julkaisi pienen määrän Nintendo DS -pelikasetteja, joihin oli tallennettu "Twilight Princessin" traileri. Nintendo myös ilmoitti että Wiille tultaisiin julkaisemaan "Zelda"-peli, mutta media jäi epätietoiseksi siitä tarkoittiko tämä "Twilight Princessiä" vai aivan uutta peliä. Samojen messujen Game Critics Awardsissa peli sai ”parhaan konsolipelin” ja ”parhaan toimintaseikkailupelin” palkinnot, ja G4 TV palkitsi pelin pelattavan demon messujen parhaimpana. Kehitysryhmä jatkoi käännöstyötä ja loi prototyypin, jossa miekkaa ohjattiin heilautusliikkeellä ensimmäisen persoonan kuvakulmasta – ongelmana oli kuitenkin se ettei Linkin erilaisia liikkeitä nähnyt, joten tiimi päätti palautti kolmannen persoonan kuvakulman. Seuraavaksi ongelmaksi muodostui Linkin vasenkätisyys, sillä Aonuma itse käytti Wii Remotea oikealla kädellä. Niinpä miekan käyttö siirrettiin näppäimelle heilautusliikkeen sijaan.


title: The Legend of Zelda: Twilight Princess

text: Ensimmäiset yksityiskohdat Wii-kontrolleista julkaisi brittiläinen "NGC Magazine" joulukuussa 2005, väittäen että jos "Twilight Princessin" GameCube-versiota pelaa Wiillä, pelaajalle annetaan mahdollisuus käyttää Wiin liikkeentunnistavaa ohjainta. Reggie Fils-Aime kiisti nämä väitteet sanomalla, että GameCube-pelin pelaamista Wiin ohjaimella ei ole tehty mahdolliseksi. Nintendo of Francen markkinointijohtaja Mathieu Minel kertoi Jeux-Francen haastattelussa, että "Twilight Princess" tulisi tavalla tai toisella tukemaan Wiin ohjainta. Nintendo pyysi kuitenkin nopeasti Jeux-Francelta, ettei lausuntoa julkaistaisi haastattelussa. Kuitenkin tämän jälkeen Shigeru Miyamoto vahvisti Wii-ohjaintuen Nintendo of Europen haastattelussa. GameCube-versioon ei kuitenkaan lisätty tukea Wii-kontrolleille. Vuoden 2006 E3–messuilla Nintendo ilmoitti, että "Twilight Princessistä" julkaistaisiin kaksi versiota: yksi GameCubelle ja toinen julkaisupelinä Wiille. Samoilla messuilla pelin Wii-versio oli ensi kertaa yleisön pelattavissa.


title: The Legend of Zelda: Twilight Princess

text: Nintendon työntekijät kertoivat Aonumalle että E3-demon testaajat valittivat hankalista kontrolleista. Aonumalle valkeni, että ryhmä oli lisännyt Wii-kontrollit miettimättä ollenkaan niiden intuitiivisuutta tai helppokäyttöisyyttä. Yhdessä Miyamoton kanssa hän alkoi suunnitella kontrolleja uusiksi jotta niiden käyttäminen olisi helpompaa. Uusittu esinesysteemi edellytti nyt miekalle varatun näppäimen käyttöä, joten miekan kontrollointi muutettiin takaisin elepohjaiseksi – tätä E3-demon pelaajatkin olivat toivoneet. Tämä kuitenkin toi esiin taas ongelman Linkin vasenkätisyydestä, sillä useimmat pelaajat käyttivät Wii Remotea oikealla kädellä. Kehitysryhmällä ei ollut tarpeeksi aikaa muuttaa Linkin hahmomallia, joten koko peli päätettiin peilata. Linkistä tuli oikeakätinen ja viittaukset ”itään” sekä ”länteen” muutettiin. GameCube-versio kuitenkin jätettiin ennalleen.


title: The Legend of Zelda: Twilight Princess

text: Sarjalle ominaisesti musiikki on "Twilight Princessissä" tärkeässä osassa. Pelin musiikin ovat säveltäneet Tōru Minegishi, Asuka Ōta ja Kōji Kondō. Lisäksi Mahito Yokota on mainittu pelin lopputeksteissä pelin trailerimusiikin säveltäjänä. Tōru Minegishi johti "Twilight Princessin" sävellystä ja äänisuunnittelua Kōji Kondōn valvonnassa. Säveltäjät hyödynsivät monissa kappaleissa pelisarjan aiemmista osista tuttuja johtoaiheita, kuten prinsessa Zeldan ja Ganonin teemamusiikkeja.


title: The Legend of Zelda: Twilight Princess

text: Peliin olisi ollut mahdollista sisällyttää täysin orkesteroidut musiikkiraidat sekvensserin (tai MIDI-sekvensseri) sijaan. Vuoden 2005 E3-trailerissa oli yksi esinauhoitettu kappale, jonka on säveltänyt Kōji Kondō ja orkesterille sovittanut Michiru Ōshima. Yasuzo Takemoto johti myöhemmin kappaleen orkesterin edessä. Eri muusikot sävelsivät kolme hahmotelmaa trailerin musiikille, joista yksi julkaistiin virallisella soundtrackillä nimellä "The Legend of Zelda: Orchestra Piece #2". Nintendo ei kuitenkaan päättänyt käyttää kaikissa pelin musiikkikappaleissa nauhoitettua musiikkia, mikä saikin osakseen kritiikkiä. Alun perin Kōji Kondō sanoi että haluaisi käyttää orkesteroitua musiikkia, sillä oikeat soittimet kuulostavat vakuuttavimmilta kuin digitaaliset soittimet. Pelin julkaisun jälkeen hän kuitenkin totesi, että täysin orkesteroidun musiikin käyttö kyseisen pelin kohdalla olisi ollut turhaa.


title: The Legend of Zelda: Twilight Princess

text: Alkujaan "Twilight Princess" oli haavoittuvainen ”Twilight Hack” -nimiselle puskurin ylivuotovirheelle, joka mahdollisti koodin ajamisen Secure Digital -kortilta. Oikein laadittu tallennustiedosto aiheutti pelin kaatumisen ja varmistamattoman koodin lataamisen, joka saattoi sisältää esimerkiksi ohjelmatiedoston. Koodin lataaminen pyrittiin estämään jo Wii Menun 3.3- ja 3.4-päivityksillä, mutta ne onnistuttiin kiertämään. Versio 4.0 korjasi haavoittuvuuden.


title: The Legend of Zelda: Twilight Princess

text: "Twilight Princess" sai erittäin hyvän vastaanoton kriitikoilta. Monet heistä, kuten IGN:n Matt Casamassina, pitivät peliä parhaana "Zelda"-pelinä. Pelien arvostelupisteiden keskiarvoja laskeva sivusto Game Rankings laski pelin Wii-version keskiarvoksi 94 %. GameCube-version keskiarvo 96 % puolestaan teki siitä parhaiten arvostellun pelin vuonna 2006. Metacriticin valitsemien arvostelujen keskiarvo on Wii-versiolla 95 prosenttia ja GameCube-versiolla 96 prosenttia.


title: The Legend of Zelda: Twilight Princess

text: Useimmiten arvosteluissa kehuttiin pelimekaniikkaa ja hyvin toteutettua visuaalista suunnittelua sekä animaatiota. Eniten kritiikkiä sai pelin grafikka, joka ei ollut julkaisuajankohtanaan parhainta mahdollista. Esimerkiksi "Ōkamin" ohjaaja kertoi pettyneensä pelin visuaalisuuteen. Sekä IGN että GameSpy kiinnittivät huomiota suttuisiin tekstuureihin ja matalaresoluutioisiin hahmomalleihin. GameSpotin Jeff Gerstmannin mielestä Wii-version kontrollit tuntuivat päälleliimatuilta, mutta 1UP.com-sivuston Jeremy Parish piti heilautusliikkeellä toteutettua miekkailua pelisarjan parhaana. IGN:n Matt Casamassina moitti myös MIDI-pohjaista soundtrackia ja ääninäyttelyn puutetta. "Pelit"-lehden Petri Heikkisen mukaan pelissä ei ole todellisia puutteita, mutta hän moitti valikkojen käyttöä olomuodonvaihdon yhteydessä. Heikkinen piti ääninäyttelyn puutetta pikemminkin hyvänä puolena ja sanoi lopuksi, että "Twilight Princess" on kuin "jännittävä seikkailuromaani". "Pelaajan" Janne Pyykkönen sanoi peliä innostavaksi ja mielikuvitukselliseksi, mutta ei pitänyt pelin hitaasta aloituksesta. Molempien arvostelijoiden mielestä "Twilight Princessin" hyvin suunniteltu graafinen tyyli onnistui peittämään muuten vanhentuneen grafiikan.


title: The Legend of Zelda: Twilight Princess

text: Peli sai Spike TV:ltä "kriitikon valinta" -palkinnon ja voitti myös X-Playn "paras toimintaseikkailupeli" -palkinnon. Niin 1UP kuin Game Trailerskin antoivat pelille "vuoden peli 2006" -palkinnon, jonka lisäksi Game Trailers palkitsi sen "parhaana seikkailupelinä". Electronic Gaming Monthly antoi pelille palkinnon "parhaasta kenttäsuunnittelusta" ja "parhaasta taistelusysteemistä" sekä palkitsi sen "vuoden peli 2006" -tittelillä. Vuonna 2007 IEAA antoi pelille kaksi palkintoa: "vuoden Nintendo-peli" sekä "parhaiten myynyt roolipeli". Peli voitti myös "paras käsikirjoitus" -palkinnon vuoden 2007 Game Developers Choice Awards -palkintogaalassa sekä oli ehdokkaana "paras peli" -palkinnon saajaksi.


title: The Legend of Zelda: Twilight Princess

text: "Twilight Princessiä" myytiin Japanissa 139 000 kappaletta ensimmäisen kahden päivän aikana ja 240 000 kappaletta Euroopassa sen ensimmäisten myyntiviikkojen aikana. Ensimmäisen viikon aikana kolme neljästä Wiin ostajasta osti myös "Twilight Princessin", ja pelin myynnit ylittivät miljoonan rajan yksin Pohjois-Amerikassa kolmessa kuukaudessa. GameCube-version ensimmäisen myyntiviikon aikana peli saavutti noin 533 000 kappaleen myynnit, jolloin sitä ostettiin vähän aikaa enemmän kuin Wii-versiota. Kolmen myyntikuukauden jälkeen GameCube-versio oli myynyt maailmanlaajuisesti miljoona kappaletta, ja kuukauden jälkeen miljoonan raja ylittyi myös yksin Pohjois-Amerikassa. Wii-versio myi helmikuun 2008 loppuun mennessä 4,52 miljoonaa ja GameCube-versio heinäkuuhun 2007 mennessä 1,3 miljoonaa kappaletta.


title: The Legend of Zelda: Twilight Princess

text: Shigeru Miyamoto ilmaisi julkisesti pettymyksensä "Twilight Princessin" myyntilukuihin Japanissa. Hän sanoi uskovansa, että "Zeldan" tyylisten videopelien pelaajat alkavat olla yhä vähemmässä.


title: Jyväskylän Sokos

text: Sokos Jyväskylä on Jyväskylän keskustassa, Kauppakadun varrella sijaitseva Suomen viidenneksi suurin Sokos-tavaratalo, jonka toiminnasta vastaa Osuuskauppa Keskimaa. Perinteikästä tavarataloa on uudistettu ja tavaratalon ympärille on rakentunut vuosien 2016-2018 aikana Kauppakeskus Sokkari.


title: Jyväskylän Sokos

text: Jyväskylän osuuskauppa muutti 1920-luvulla nykyisen tavaratalon paikalla sijainneeseen puutaloon. Vuonna 1960 puutalo purettiin ja paikalle rakennettiin uusi tavaratalorakennus, jonka rakentaminen kesti aina vuoteen 1962 saakka. Tavaratalo avattiin syyskuussa vuonna 1962.


title: Jyväskylän Sokos

text: Tavaratalon erikoisuuksiin kuului 1960-luvulla ruoka-osasto Mestarin Herkussa ollut kala-allas, josta asiakas sai valita tuoretta kalaa. Vuonna 2007 tavaratalossa alkoi suuri laajennusremontti, jonka suunnittelu alkoi vuonna 2005. Entisen pysäköintihallin kohdalle rakennettiin lisää tilaa ja Sokos avasi uudet tilat 17.9.2009. Uusi pysäköintihalli rakennettiin tavaratalon viereen. Sokos valmistui 4. marraskuuta 2010.


title: Jyväskylän Sokos

text: Vuonna 2016 tavaratalon ympärille alettiin rakentaa kauppakeskusta, sillä osaan tavaratalosta oli saatu vuokralle uusia kaupallisia toimijoita. Kauppakeskus Sokkari avasi virallisesti ovensa syyskuussa 2017.


title: Jyväskylän Sokos

text: Sokos Jyväskylä keskittyy miesten ja naisten muotiin ja pukeutumiseen, kodin tuotteisiin ja Suomen laajimpaan kosmetiikan valikoimaan. Sokokselta löytyy vaatteita, asusteita, aluspukeutumista, sukkia sekä jalkineita ja laukkuja naisille, miehille, kosmetiikkaa, luonnonkosmetiikkaa, luontaistuotteita, koruja ja kelloja sekä kortti- ja paketointitarvikkeita.


title: Jyväskylän Sokos

text: Sokos tarjoaa kauneus- ja pukeutumisneuvojapalvelut. Lisäksi kosmetiikkaosaston välittömässä läheisyydessä on Sokos Hyvä Olo -kauneuskeskus.


title: Introitus

text: Introitus on messun ensimmäinen osa, jonka aikana messun toimittajat astuvat sisään kirkkoon ja lähestyvät alttaria. Introitus sisältää osan jostakin psalmista tai kappaleen Sananlaskujen- tai apokryfisestä Viisauden kirjasta ja siihen liittyvän antifonin.


title: Introitus

text: Introitus kuuluu messun vaihtuviin eli "Missa Propriam" osiin, eli sen teksti vaihtelee kirkkovuoden päivän mukaan.


title: Introitus

text: Kirkon ensimmäisiltä vuosisadoilta säilyneiden käsikirjoitusten perusteella voidaan olettaa messun alkaneen psalmin laulamisella aina varhaisimmista ajoista lähtien. Alun perin psalmin lauloi oletettavasti solisti kuoron toistaessa vastauksen jokaisen säkeen jälkeen. Myöhemmin introitus-psalmia ryhdyttiin laulamaan antifonisesti.


title: Belokatain piiri

text: Belokatain piiri (, ) on paikallinen itsehallintoalue Baškortostanin tasavallan koillisosassa Tšeljabinskin ja Sverdlovskin alueiden vastaisella rajalla. Piirin hallinnollinen keskuskylä Novobelokatai sijaitsee 341 kilometriä tasavallan pääkaupungista Ufasta koilliseen. Piiri koostuu 13 maalaiskunnasta, ja on perustettu vuonna 1930.


title: Belokatain piiri

text: Belokatain piirin pinta-ala on 3 037 km². Vuonna 1995 piirin asukasluku oli noin 23 000 ja asukastiheys 8 asukasta/km². Suurimmat etniset ryhmät ovat venäläiset ja baškiirit.


title: Dirk Pitt

text: Dirk Eric Pitt on yhdysvaltalaisen kirjailija Clive Cusslerin luoma kuvitteellinen henkilöhahmo, joka esiintyy Cusslerin seikkailuromaaneissa. Pitt on nimetty Cusslerin pojan, Dirk Cusslerin, mukaan. Dirk Cussler on myös kirjoittanut yhdessä isänsä kanssa useita Dirk Pitt -seikkailuromaaneja. Dirk Pitt on Cusslerin rekisteröimä tavaramerkki.


title: Dirk Pitt

text: Dirk Pitt on seikkailijahahmo, joka on sekoitus Indiana Jonesia, MacGyveria ja James Bondia. Ruumiinrakenteeltaan 190,5-senttinen Pitt on harteikas ja voimakasrakenteinen. Hänellä on tummat hiukset, ja hänen silmänsä ovat opaalinvihreät. Jo Pittin olemus huokuu johtajuutta, joka yhdistyy hänen viekkauteensa ja nopeaälyisyyteensä. Hänen apurinaan on Al Giordino, ja yhdessä miehet joutuvat usein paitsi vaarallisiin myös koomisiin tilanteisiin. Kuitenkin molemmat miehet luottavat omiin sekä toistensa kykyihin tukalassa tilanteessa.


title: Dirk Pitt

text: Dirk Pitt on kalifornialaisen senaattori George Pittin poika. Pittillä itsellään on kaksi lasta Summer Moran -nimisen naisen kanssa: kaksoset Dirk Pitt Jr. ja Summer Pitt. Pitt sai tietää lapsistaan vasta näiden ilmaantuessa hänen kotiovelleen täysi-ikäisinä, sillä hän luuli lasten äidin menehtyneen. Pittillä on ollut pitkäkestoinen suhde kongressinedustaja Loren Smithin kanssa, ja pari meni viimein naimisiin.


title: Dirk Pitt

text: Ennen avioitumista Pittillä on useitakin kunkin kirjan pituisia suhteita tarinan kehityksen kannalta tärkeiden naisten kanssa; näistä vain kirjassa "Hyökyaalto" olennaista osaa esittänyt amerikankiinalainen Julia Lee vilahtaa mainintana Pittin ja hänen historioitsijaystävänsä Perlmutterin keskustelussa paljon myöhemmin - muista kuten "Sahara" -kirjan Eva Rojasista tai "Aleksandrian aarre" -kirjan Lily Sharpista ei ole mainintaakaan oman tarinan ulkopuolella.


title: Dirk Pitt

text: Omapäinen mutta viehättävä arkeologi Shannon Kelsey jonka Pitt tapasi intiaanien pyhällä lähteellä kirjassa "Inkojen kulta" Perussa - ja pelasti lähteessä olleesta salakavalasta virrasta - yritti tosissaan mutta lopulta sai todeta häviävänsä armotta Lorenille.


title: Dirk Pitt

text: Lorenin ja Summerin ohella Pittillä oli yksi todellinen rakkaus: Maeve Fletcher jonka hän tapasi kirjassa "Kadonneen saaren timantit"; siitä olisi voinut kehittyä pysyvääkin mutta Maeve kuoli keskellä tulivuorenpurkausta joka pyyhkäisi Gladiator-saaren tyhjäksi - tosin häikäilemättömän sisarensa Deidren ampumana; Pitt myöhästyi vain sekunteja ja raivon vallassa murskasi hänetkin tappaa yrittäneen Deirdren selän.


title: Dirk Pitt

text: Pitt ja hänen ystävänsä Giordino ovat valmistuneet Yhdysvaltain ilmavoimien akatemiasta (elokuvassa "Sahara" tämä on muutettu Yhdysvaltain laivastoakatemiaksi). Pitt käyttää aseenaan useimmiten kaliiperin 45 Colt M1911 -pistoolia, jonka hän on perinyt isältään. Hänen lempijuomansa on tequila suolan ja limetin kera. Pittin tunnusmerkkinä on oranssi Doxa-merkkinen sukeltajan rannekello.


title: Dirk Pitt

text: Kirjassa "Konnankoukku" Pittillä on vielä valkotauluinen hiukan tavallisempi sukeltajankello; samoin "NUMA"n tukialus "First Attempt" on vielä tutkimusalusten yleiseen tapaan maalattu valkorunkoiseksi; myöhemmin suorastaan ikoniseksi kehittyt turkoosi "NUMA"n alusten, helikopterien ja lentokoneiden yleisväri tulee monta kirjaa myöhemmin.


title: Dirk Pitt

text: Kun Pitt ei ole matkoilla (eli harvoin) hän viettää aikaansa uniikissa kodissaan, remontoidussa hangaarissa National Airportin laidalla Washington D.C.:n liepeillä. Hän säilyttää hangaarissa myös ajoneuvokokoelmaansa, johon kuuluu useita antiikkisia ja klassisia ajoneuvoja, sekä (kirjan "Lohikäärme" jälkeen) Messerschmitt Me 262 -lentokone, kuin myös (kirjan "Aavejuna" jälkeen) "Manhattan Limited" -pikajunan Pullman-ravintolavaunu.


title: Dirk Pitt

text: Jo kirjassa "Jäinen hauta" kuvioihin tulee kolmimoottorinen Ford Trimotor -matkustajakone jonka Pitt löysi Islannista Keflavikin lentotukikohdasta; koneen avulla pelastettiin tundralta seurue jonka tarinan roistot olivat jättäneet sinne kuolemaan.


title: Dirk Pitt

text: Kokoelmasta aletaan puhua ensi kerran kirjassa "Vixen 03" jossa lentokoneen lisäksi on vain puolenkymmentä autoa; kokoelman ensiesittelyssä tässä kirjassa Pitt laittelee sitä autoa joka mainitaan koko sarjassa ensimmäisenä eli Renaultin vuoden 1912 kevyttä avomallia joka löytyi Titanicin ruumasta kassaholvin läheltä ja mainitaan erikseen kun seonnut kaivosinsinööri menee kassaholviin juuri ennen uppoamista; Pitt sai tämän auton ja rakensi sen uudelleen.


title: Dirk Pitt

text: Viimeisimmissä kirjoissa autoja on jo kymmeniä; lisäksi kokoelmaan kuuluu myös perämoottorilla varustettu vanhanajan tassujalkainen kylpyamme jolla Pitt pakeni Kuubasta kirjassa "Kyklooppi"; kirjassa "Kadonneen saaren timantit" valikoima kasvaa vielä erikoisella pienellä purjeveneellä ja haida-intiaani Mason Broadmoorin varta vasten juuri Pittille tuijatukista veistämällä toteemipaalulla jonka kasvokuvissa on myös Pittin kasvot.


title: Dirk Pitt

text: Hangaarissa sijaitsee myös hänen henkilökohtainen seikkailujen myötä karttunut esinekokoelmansa.


title: Dirk Pitt

text: Hangaari on suojattu huipputeknologisella turvajärjestelmällä.


title: Dirk Pitt

text: Messerschmitt ei tarinoissa lennä koskaan mutta Ford-kone kolmeenkin otteeseen.


title: Dirk Pitt

text: Kirjassa "Atlantis" hangaaria ammutaan helikopterista käsin ilmasta-pintaan-ohjuksella joka kuitenkin lävistää vain hallin suojapellit ja räjähtää turvallisen kaukana; myöhästyneet turvajoukot ampuvat kopterin alas.


title: Dirk Pitt

text: Kirjoissa "Kadonneen saaren timantit" ja "Hyökyaalto" hangaariin tunkeutuu salamurhaaja jonka Pitt kummallakin kerralla voittaa silkalla oveluudellaan - ja amiraali Sandeckerin johtamat turvajoukot ryntäävät paikalle itse asiassa myöhästyneinä ... ja Giordinon sanoin amiraali raivoaa jutuista kuin päälle astuttu kalkkarokäärme!


title: Dirk Pitt

text: Samoin kirjassa "Aavelaiva" eräs Pittin vihollinen räjäyttää aikapommilla hänen Talbot Lago -urheiluautonsa - jonka Pitt viime sanoinaan viholliselleen ennen tämän kuolemaa hissikuilussa kertoo rakentavansa uudelleen.


title: Dirk Pitt

text: Kirjassa "Kyklooppi" Pitt korjaa juuri tätä autoa kun erään vaikutusvaltaisen naisen sihteeri soittaa hänelle ja määrää tulemaan puhutteluun - ja Pitt sanoo sairaan auton hoitamisen olevn tärkeämpää katkaisten puhelun; lopulta kun sihteeri soittaa uudelleen hän sanoo että emäntä soittakoon itse jos haluaa puhua - eikä mikään juoksutyttö!


title: Dirk Pitt

text: Pitt työskentelee merentutkimuslaitoksen, National Underwater and Marine Agencyn (NUMA), palveluksessa erikoisoperaatioiden johtajana. Laitosta johtaa amiraali James Sandecker. Pitt on tehnyt useita merkittäviä laivahylkylöytöjä sekä päihittänyt useita suurrikollisia, joiden päämääränä on ollut globaalin katastrofin aiheuttaminen tai maailmanvalloitus. Kirjan "Hurrikaanin silmässä" loppusivuilla presidentti Ward nimitti amiraali Sandeckerin Yhdysvaltain varapresidentiksi ja Pittistä tuli NUMAn johtaja.


title: Dirk Pitt

text: Romaanien kerronta on nopeatempoista, ja juonet ovat yksinkertaisia ja ennalta-arvattavia. Suurin osa luovasta työstä on tehty erittäin tarkkojen tapahtumien ja teknologian sanallisissa kuvauksissa. Päättäväisyys, sitkeys ja toivottomien tilanteiden selvittäminen ovat tarinoiden sankarin tavaramerkkejä. Pitt käyttää huumoria hämätäkseen vihollista tai nostattaakseen henkeä. Usein sankareiden toimia kuvataan jopa päiviä kestävissä toimeliaissa jaksoissa, joiden aikana he muuttuvat yhä päättäväisemmiksi sekä enenevässä määrin väsyneiksi. Seikkailuissaan Pitt törmää usein outoon eksentriikkoon, joka toisinaan kutsuu itseään Clive Cussleriksi tai vihjailevasti C.C.:ksi. Kirjailijan cameoesiintyminen nykyromaaneissa on harvinaista.


title: Dirk Pitt

text: Romaaneiden silmiinpistävin teema on kunnioitus merta ja merten mysteereitä kohtaan. Cussler itse kunnioittaa meriä, ja tämä kunnioitus käy ilmi jokaisen romaanin sivuilta. Ei ole hankalaa päätellä, että Cussler toivoisi aktiivista valtionlaitosta (kuten hänen kirjoissaan esiintyvää kuvitteellista NUMA:a) tutkimaan ja suojelemaan valtameriä pätevän ja pystyvän henkilön johdolla. Cussler itse on muodostanut järjestön nimeltä National Underwater and Marine Agency, jonka toimenkuva on hieman erilainen. Cusslerin NUMA on voittoa tavoittelematon järjestö, joka tutkii laivanhylkyjä.


title: Dirk Pitt

text: Romaanien toinen pääteema on nykyajan ja historian yhteen sovittaminen. Vaikka Hiram Yeagerin hoitama moderni tietokonelaboratorio voittaakin St. Julien Perlmutterin järjestämättömän mutta laajan kirjaston, on molemmista runsaasti apua Pittin seikkailuiden läpiviemiseksi. Samoin NUMAn huipputeknologiset laitteet saavat rinnalleen Pittin vanhojen menopelien kokoelman. Pittin kiinnostus vanhojen laivanhylkyjen tutkimiseen ja vanhojen arvoitusten ratkaisemiseen niin ikään hyödyttävät nykymaailmaa. Romaanien henkilöhahmot tutkivat ja siten säilyttävät historiaa.